text:
Mu myaka ibiri, nta mwana w’u Rwanda uzaba akirererwa mu kigo cy’imfubyi
Nyuma y’uko Minisitiri w’Intebe yasabye ko nta bana bongera kurererwa mu bigo by’imfubyi, hashyizweho ingamba z’uko abo bireba bazabyifatamo kugira ngo abana bose babashe kurererwa mu More...
Huye : abakozi b’Akarere basuye imfubyi za jenoside zibana
Ku cyumweru tariki ya 22 Mata 2012, Abakozi b’Akarere ka Huye bakorera ku cyicaro cy’Akarere, basuye Club Urumuri igizwe n’abana bacitse ku icumu rya Jenoside yakorewe abatutsi mu 1994, kugira More...


c: text/html

text:
Nyamasheke: Abacuruzi barasaba kuvuga rumwe n’ibigo by’imari bagana
Abacuruzi bakorera mu karere ka Nyamasheke barasaba ko abafite ibigo by’imari bihakorera bafata iya mbere mu kurandura inzitizi zose bahura nazo mu iterambere ry’umwuga wabo cyane cyane iziterwa n’ibigo by’imari bakorana nabyo umunsi ku munsi. Izo nzitizi zirimo kuba hari aho babona inguzanyo zitajyanye n’igihe bazisabiye cyangwa bagahabwa make kuyo basabye ubundi amasezerano bagirana na banki akaza yanditse mu zindi ndimi batabasha kwisomera... Read More
Rulindo: abakora umwuga w’ubucuruzi barasabwa kwagura ubucuruzi bwabo bagana ibigo by’imari n’amabanki
Bamwe mu bacuruzi mu karere ka Rulindo,barasabwa kwagura ubucuruzi bwabo bukaba ubucuruzi bw’umwuga, kandi butanga inyungu zigaragara,aho guhora bakora ubucuruzi butabavana aho bari mu bukungu. Nk’uko bikunze kugarukwaho n’umuyobozi wungirije w’aka karere ka Rulindo,Murindwa Prosper,ngo ikiza ni uguhitamo ibyo umuntu acuruza ,kandi abona ko bizamuzanira inyungu igaragara, ku buryo umucuruzi abasha kwiteza imbere,agateza n’igihugu imbere... Read More
Muhanga: abacuruzi basanga inguzanyo zibigisha gukoresha neza umutungo
Bamwe mu bacuruzi bo mu karere ka Muhanga baratangaza ko inguzanyo za banki cyangwa ibigo by’imari iciriritse zibaha, ibigisha kumenya gucunga umutungo nta gusesagura. Ibi ahanini biratangazwa n’abacuruzi baciriritse kuko bamwe mu buhamya bavuga ko batinyaga cyane inguzanyo kuko bumvaga ko ahubwo zishobora kubasubiza inyuma. Pierre Claver Bizimana ni rwiyemezamirimo uciriritse ufite ibarizo rye bwite mu murenge wa Cyeza muri aka karere ka Muhanga.... Read More
RWANDA | RUSIZI: BARASABWA KWIRINDA INGESO YO KWIBIKIRA AMAFARANGA MURI ZA MUTAMENWA ZABO
Ibyo ni ibyasabwe n’umuyobozi wa banki nkuru y’URwanda ishami rya Rusizi Mirindi Johnson, ubwo habaga inama yahuje abayobozi batandukanye n’abacuruzi bo mu karere ka Rusizi mumpera z’ikicyumweru cyashize, tariki 16/11/2012 aho ngo bimaze kumenyekana ko abacuruzi bo muri ako karere bivanga munshingano zitabareba kandi zishobora kubazanira ingaruka zitari nziza Zimwe muri izo ngeso harimo kuba batabitsa amafaranga yose muri za banki ahubwo bakayibikira... Read More
Rwanda | Gakenke : Unguka Bank igiye kugira uruhare mu iterambere ry’abacuruzi
Unguka Bank iratangaza ko igiye kugira uruhare mu iterambere ry’abacuruzi bo mu Murenge wa Gakenke, Akarere ka Gakenke iborohereza kubaha inguzanyo zitandukanye na serivise nziza. Ibyo babitangaje mu nama Unguka Bank yagiranye n’abacuruzi tariki ya 03/04/2012. Abayobozi ba Unguka Bank bavuga ko bashaka gukorana n’abacuruzi baborohereza kubona inguzanyo zo kongera ubucuruzi bwabo, kugura imodoka, inguzanyo y’ingoboka ndetse n’inguzanyo... Read More
Nyanza: Abacuruzi b inyongeramusaruro barasabwa kugira imyitwarire irimo ubunyangamugayo.
Kuva tariki 19 kugeza 23 Ukuboza 2011 muri Heritage Hotel mu karere ka Nyanza mu Ntara y’amajyepfo hatangiye amahugurwa y’abacuruzi b’inyongeramusaruro mu kuba ba Rwiyemezamirimo no gutegura imishinga kugira ngo babashe kubona inguzanyo mu ma Banki. Bose hamwe ni 11 bakaba bacururiza inyongeramusaruro mu mirenge itandukanye y’Akarere ka Nyanza. Atangiza ayo mahugurwa Aime Emmanuel NIYOMUSABYE, umukozi w’urugaga rw’abikorera... Read More

robotstxt: allowed

filter: keep


text:
Yewe Siyoni wicaranye n’umukobwa w’i Babuloni, iruka ucike.
ZEKARIYA 2 :11 : Yewe Siyoni wicaranye n’umukobwa w’i Babuloni, iruka ucike.
Bibiriya ikunze kuvuga umukobwa w’i Siyoni, n’umukobwa w’i Baburoni. Abo bakobwa, umwe ni umugeni wa Kristo(Siyoni), undi ni satani( Babuloni).Abo bakobwa bahora bahanganye kuko uw’i baburoni ahora arwanya uwi Siyoni kugirango atazaragwa ubwami bw’Imana.
Iyo rero umuntu yihannye ibyaha akakira Yesu nk’Umwami n’umukiza, aba abaye umukobwa w’i Siyoni. Noneho kuko aba asezeye imirimo mibi ariyo ya wa mukobwa w’IBaburoni, uyu mukobwa ntabwo amureka ngo yigendere mu mahoro kuko nawe ashaka abo bazajyana mu muriro w’iteka yateguriwe akimara kwishyira hejuru agashaka kungana n’Imana. Icyo gihe, iherezo rye ryahise rishyirwaho (Umubabaro w’iteka). Amahirwe y’umukobwa w’i siyoni n’uko Yesu amurinda, ntagire icyo aba.
Umukobwa w’i Siyoni ahura n’intambara nyinshi aterwa n’umukobwa w’ ibaburoni. Usomye muri Zaburi 137 :8-9, haravuga ngo : « wa mukobwa w’i Baburoni we, utazabura kurimburwa, hazahirwa uzakwitura ibihwanye n’ibyo watugiriye.Hazahirwa uzafata abana bawe bato, akabahonda ku rutare. »Uyu mukobwa w’ibaburoni ariwe satani hari ibyo yatugiriye (bibi). Bibiriya iravuze ngo harahirwa uzamwitura ibihwanye n’ibibi yatugiriye.
Umwanditsi yahise ahishurirwa ibimukwiriye, aravuga ngo uhirwa n’uzafata abana be bato akabahonda ku rutare. Abana be bato, bagereranywa n’utwaha duto, naho urutare rukagereranywa na Kristo.Bibiriya iravuga ngo ukiranirwa kuri gato, aba akiranirwa no ku kanini. Ubasha kureka ibyaha bito, n’ibinini aba yabiretse. Kubishyira Yesu niko kubihonda ku rutare. Niwatura ibyaha byawe ukabireka uzaba uhirwa kuko uzaba uri kwitura umukobwa w’i Baburoni (satani) ibihwanye n’ibyo yatugiriye kuko uzaba uri kubihonda ku rutare kandi urwo Rutare rurabinoza pe ! ukagenda unezerewe.
Yewe Siyoni !wicaranye nande ?icyo gicucu cy’uwo mwicaranye ni icyande ? aho si umukobwa w’i Baburoni ? iruka ucike. Kiza ubugingo bwawe urekere aho gukora ibyaha. Inyiturano y ‘umukobwa w’IBaburoni nta yindi n’umuriro w’iteka ryose, kandi ikuzimu nta migambi ibayo. Fata icyemezo ubu, ntibazagusengera utakiriho ngo ubashe kwihana, umuntu ategura aho azaba akiri muzima.Bibiriya iravuga ngo azaza nk’umujura, bisobanura ngo ntazaduteguza igihe azazira.Twitegure, umukiza ari hafi.
Imana iguhe umugisha wowe wemeye kwigenzura ukareba ko uticaranye n’umukobwa w’i Baburoni. Imana igushyigikire ku cyemezo ufashe cyo kumucika.Senga uti : « Ndagushima Mana ko unkunda.Nkiza agahato k’umukobwa w’IBaburoni, reka nguhungireho nduhuke, unkize ibyaha byambase undinde satani, nzabone ubugingo buhoraho.Urakoze ko ubinkoreye, mbisabye mw’izina rya Yesu, Amen. »


text:
Rulindo: Uwayoboraga Akarere ka Rulindo haribyo yifuzaga kuba yaragezeho.
Umuyobozi w’akarere ka Rulindo ucyuye igihe n’abandi bayobozi Bamwe mu baturage batujwe mu midugudu Umuyobozi ucyuye igihe muri rulindo, Kangwagye Justus yishimira byinshi byagezweho muri manda yayoboye, More...
Ngororero: Komite nyobozi icyuye igihe ngo igiye yemye
Mazimpaka Emmanuel yari ashinzwe ubukungu Abagize komite nyobozi icyuye igihe mu karere ka Ngororero bahamya ko basoje manda zabo bemye kuko bazamuye akarere. Mu gihe hari abayoboraga uturere bavuga ko bajyanye More...
Gicumbi – Komite nyobozi icyuye igihe yanenzwe kudashyira hamwe
Abitabiriye umuhango wo guhererekanya ububasha Komite Nyobozi y’Akarere ka Gicumbi mu gikorwa cyo gusoza imirimo yayo, ikazasimburwa n’abazatorwa mu matora arimo gutegurwa yanenzwe kudashyira More...
Huye: Hari imishinga komite icyuye igihe yifuza kuzakomerezwaho n’abazabasimbura
Komite icyuye igihe Nyuma y’uko tariki 28/1 komite nyobozi y’Akarere ka Huye yarekuye ubuyobozi, abari bayigize badutangarije kigalitoday bimwe mu bikorwa bifuza ko abazabasimbura bazakomeza. Eugène More...
Kirehe: Nyanama y’akarere irishimira ibyagezweho muri manda ishoje
Umuyobozi wa njyanama ngo asanga akarere bagasize heza Inama isanzwe ya Njyanama y’akarere irangiza igihembwe cya 2 cy’umwaka 2015/2016 yateranye kuwa14/01/2016 abagize njyanama bishimira ibyo bagezeho More...
Rwanda refutes claims it is fuelling war in Eastern DRC
Rwanda refutes claims it is fuelling war in Eastern DRC Rwanda’s Foreign Minister Louise Mushikiwabo has labelled rumours circulating about the country’s involvement in the eastern DRC as “categorically More...


text:
Gato irimo ubunyobwa
Ibikoresho
- Amagi 5
- Umusemburo akayiko 1
- Ifarini garama 150
- Isukari garama 250
- Amavuta ya beurre garama 100
- Ifu y’ubunyobwa garama 120
Uko bikorwa
- Koroga umuhondo w’amagi ukwawo uwuvange n’isukari
- Sukamo ifarini ukomeze uvange
- Ongermo ifu y’ubunyobwa inoze neza ukomeze uvange
- Sukamo umweru w’amagi wakoroze uvanze n’umusemburo uvange wihuta kugirango binoge neza
- Yengesha marigarine ku ipanu usukemo ukomeze uvange
- Siga amavuta kuri plat utereka mu ifuru ubishyiremo
- Iyo nta furu ufite ufata isafuriya nini ugashyiramo amazi akabira
- Fata akandi gasafuriya gato kuri iyo watetsemo amazi ushyiremo wa mutsima ufashe waponze utereke muri ya safuriya irimo amazi ari kubira
- Birekereho amazi akomeze abire bimareho nk’amasaha abiri
Gracieuse Uwadata


text:
Ubusonga Mu By’italanto
KUGWIZA UBUGINGO KU BW’IMPANO ZACU Z’UMWUKA
Intangiriro
Imyaka myinshi, umubiri wa Kristo, itorero, ryarogowe n’umuco w’abihaye Imana ushyiraho itandukaniro rinini hagati y’uwihaye Imana n’umukristo usanzwe. Uyu muco w’abihaye Imana cyangwa abakozi b’Imana unanirwa kubona no gukorera mu kuri kw’Isezerano Rishya kw’uko umwizera wese ari umutambyi w’Imana, w’umurimo mwiza w’umubiri wa Kristo nk’uko impano Imana yamuhaye zingana.
Nagize amahirwe yo kuba Pasitoro w’amatorero menshi agendera ku byo Bibiliya yigisha mu gihe cy’imyaka 28. Mu gihe bamwe mu bantu basengeraga muri ayo matorero bari abakijijwe vuba, abenshi bari bararerewe mu matorero atandukanye, nuko nk’uko bisanzwe bari bazi iby’itorero rigenga n’umupastoro waryo. Inshuro nke, abantu banyerekaga inshuti zabo bazibwira ko ndi ‘umupasitoro’ wabo. Mu yandi magambo, bambonaga nk’umukozi w’Imana’ cyangwa ‘umupasitoro’ ubaho nk’umuntu ukorera umushahara w’umuhanga mu kubwiriza, kwigisha, kugira inama, gusura, no gukomeza kugenga ubuyobozi bw’itorero mu buryo bwiza.
Nk’uko ibice bikurikira bizabyerekana, abizera ku giti cyabo n’itorero muri rusange baberaho kuba ibisonga byiza mu by’ukuri kw’Imana mu kuvuga ubutumwa no guhindura abantu abigishwa hakoreshejwe impano z’ingingo z’umubiri wa Kristo. Tuberaho gukora umurimo wo gucengera mu isi no gukomeza abizera kugira ngo babe abera bakora umurimo w’Imana bafite ubuzima bwiza. Mu gihe hari ibindi bintu byangiza uwo murimo, mu kuri kimwe muri byo bikomeye ni umuco utandukanya abihaye Imana/abakristo basanzwe, umucuruzi/umuguzi’ bikunze kugaragara muri iyi si yacu. Igitekerezo cyo kugira ngo itorero ryibande ku Butumwa, aho umwizera wese ari umukozi w’Imana, abantu baragitinya. Bakunze kumva bamerewe neza n’igitekerezo cyo guhemba abandi babakorera umurimo w’Imana. Nyamara Isezerano Rishya ritwigisha ko abayobozi b’itorero ari nk’abatoza bamenyereza abandi mu murimo w’Imana ku bw’impano z’umwuka za buri mwizera.
Abefeso 4:11-16 ‘Nuko aha bamwe kuba intumwa ze; n’abandi kuba abahanuzi; n’abandi kuba ababwiriza-butumwa bwiza; n’abandi kuba abungeri n’abigisha: 12 Kugira ngo abera batunganirizwe rwose gukora umurimo wo kugabura iby’Imana no gukomeza umubiri wa Kristo : 13 Kugeza ubwo twese tuzasohora kugira ubumwe bwo kwizera no kumenya Umwana w’Imana, kandi kugeza ubwo tuzasohora kuba abantu bashyitse, bageze ku rugero rushyitse rw’igihagararo cya Kristo. 14 Kugira ngo tudakomeza kuba abana, duteraganwa n’umuraba, tujyanwa hirya no hino n’imiyaga yose y’imyigishirize, n’uburiganya bw abantu, ubwenge bubi, n’uburyo bwinshi bwo kutuyobya; 15 ahubwo tuvuga ukuri, turi mu rukundo, dukurire muri we muri byose, uwo ni we mutwe, ni wo Kristo. 16 Kuri wo niho umubiri wose uteranywa neza, ugafatanywa., ni uko ingingo zose zigirirana, nuko igice cyose kigakora umurimo wacyo cyagenewe muri Kristo. Uwo ni ho umubiri ukura gukura kwawo, kugira ngo ukurizwe mu rukundo.’
Uyu muco w’abihaye Imana/abakristo basanzwe wateye icyuho mu itorero rya none mu kugira ingorane zikomeye ku bugingo bw’umwuka bw’umubiri wa Kristo. Ku byerekeye ibi Hull yaranditse ati:
Itorero rishingiye ku butumwa bwiza ryacitse intege, riratentebutse, kandi ryishingikiriza ku bintu bidafatika bisa gusa n’ibifite ingufu z’Umwuka nyazo. Amatorero ni mato cyane nk’ibigo byo kumenyereza no guhindura abantu abera asa cyane n’inzu ibamo abarwaye umutima n’uruhumekero mu bitaro by’akarere. Twateje imbere idini yikorera icyo ishatse, uburwayi bwitwa itorero-ryankorera-iki. Tunyurwa vuba n’ibigaragarira amso yacu, nk’inyubako n’abantu.115
Hull arakomeza agira ati :
Ni mpamvu ki igaragara itera abera kumwara? Ni iyi: itorero ririho ku bw’ubutumwa. Itorero ribeshwaho n’Ubutumwa nk’uko umuriro ubeshwaho n’umwuka wa ogisijeni. Itorero ntiribaho ku bwaryo. Ibi bigongana n’umuco wo gukora ibyo ryishakiye n’ubupfu bwo kwikunda buri mu matorero y’ivugabutumwa. Uzarebe ibitabo bya gikristo bikunda kugurwa, uzumve umuvuga-butumwa kuri televiziyo, uzaganire n’umuntu ukunda kuza mu materaniro; icyo bahuriraho ni ukwita cyane ku byo bumva bakeneye, bikaba nkahi imirimo itegekwa na Kristo igomba guhagarara.116
Hari intego ebyiri muri iki gihe : (a) kwerekana mu Byanditswe ko umukristo wese, urugingo rw’umubiri wa Kristo ari umutambyi wo Imana yahaye impano ku bw’umurimo wayo, kandi (b) gutera inkunga kubona no gukoranya impano z’Umwuka z’umuntu ku bw’umurimo w’itorero n’isi. Nibwo bwonyine tuzaba ibisonga byiza by’ubuntu bw’Imana kuko kumenya no gukoranya impano zacu ari igice cy’ingenzi cyo kuba ibisonga byiza by’ibyo Imana yatubikije.
Intumwa Petero adushishikariza Ubutumwa bwacu nk’abantu b’Imana, muri 1 Petero 2:9 havuga hatya:
‘Ariko mwebweho muri ubwoko bwatoranijwe, abatambyi b’ubwami, ishyanga ryera, n’abantu Imana yaronse, kugira ngo mwamamaze ishimwe ry’Iyabahamagaye, ikabakura mu mwijima, ikabageza mu mucyo wayo w’itangaza.’
Ariko icy’ingenzi ku bubasha bwacu bwo kwamamaza ishimwe ry’Imana ni ijambo Petero yatubwiye muri 1 Petero 4:10-11.
‘Kandi nk’uko umuntu yahawe impano, abe ari ko muzigaburirana, nk’uko bikwiriye ibisonga byiza by’ubuntu bw’Imana bw’uburyo bwinshi. 11 Umuntu navuga, avuge nk’ubwirijwe n’Imana : n’agabura ibyayo, abigabure nk’ufite imbaraga Imana itanga; kugira ngo Imana ihimbazwe muri byose, kubwa Yesu Kristo, nyir’icyubahiro n’ubutware, iteka ryose, Amen..
Kubw’impamvu z’igihe no kubwo gukomeza intego zimaze kuvugwa, iyi nyigisho ntishaka kuvuga mu magambo arambuye zimwe mu ngingo zikomeye z’impano z’Umwuka nka: Mbese impano zose zivugwa mu Isezerano Rishya zibaho muri ibi bihe nk’impano z’ibitangaza no gukiza abarwayi, cyangwa kuvuga no gusobanura indimi n’ibindi. (Iby’uko zavuyeho n’iby’uko zitavuyeho)? Mbese impano zivugwa mu Isezerano Rishya zigaragaza ubwoko bw’impano Imana yatanze, cyangwa se, iyo zishyizwe hamwe, mbese ziduha urutonde rwuzuye rw’impano Imana yahaye umubiri wa Kristo? Nubwo ibyo guhagarara kwazo bizavugwaho buke, amagambo arambuye kuri ibi arenze iyi nyigisho, intego hano ni ugukangurira abizera abo ari bo muri Kristo (abagaragu bahawe impano / abatambyi) no kubashishikariza gukorera Shebuja wabo nk’abamuhagarariye muri iyi si ibabaza kandi yaguye.
Ibice by’ingenzi ku mpano z’Umwuka
Abaroma 13:3-8 ‘Ndababwir’umuntu wese muri mwe, mbwirijwe n’ubuntu nahawe, mwe kwifat’uko mutari, ahubwo mutekereze mwitonze, nk’ukw’Imana yagerey’umuntu wese kwigera. 4 Nk’uko mu mubir’umwe dufit’ingingo nyinshi, kand’ingingo zose zikaba zidafit’umurimo umwe, 5 natwe niko turi : kuko turi benshi, nyamara tur’umubir’umwe muri Kristo, umuntu wese n’urugingo rwa mugenzi we. 6 Nuko kuko dufit’impano zitandukanye, nk’uk’ubuntu twahawe buri, duhanure uko kwizera kwacu kungana : 7 cyangwa niba twarahaw’umurimo wo kugabur’iby’Imana, tugir’umwete wo kubigabura : cyangw’uwigisha, agir’umwete wo kwigisha : 8 cyangw’uhugura, agir’umwete wo guhugura : ugir’ubuntu, abugir’atikanyiza : utwara, atwaran’umwete : ugir’imbabazi, azigire anezerewe.’
1 Abakorinto 1:7 ‘Bituma mutagir’impano yose mubura, mutegereza guhishurwa k’Umwami wacu Yesu Kristo.’
1 Abakorinto 1:12-14 ‘Icyo mvuze ngiki, n’uk’umuntu wese muri mwe avug’ati : Jyeweho nd’uwa Pawulo; und’akavug’ati : Ariko jyeweho nd’uwa Kefa; und’ati : Jyeweho nd’uwa Kristo. 13 Mbese Kristo yabagabanijwem’ibice? Pawulo ni we wababambiwe? Cyangwa mwabatijwe mw’izina rya Pawulo? 14 Nshimir’Imana yukw’ari nta n’umwe nabatije muri mwe, keretse Krispo na Gayo;’
Abefeso 2:19-22 ‘Nuko ntimukir’abashyitsi n’abasuhuke, ahubwo mur’ubwoko bumwe n’abera, ndetse mur’abo mu nzu y’Imana; 20 kuko mwubatswe ku rufatiro rw’intumwa n’abahanuzi, ariko Kristo Yesu niwe buye rikomez’imfuruka. 21 Muri we inzu yos’iteranijwe neza, irakura, ngw’ib’urusengero rwera mu Mwami Yesu. 22 Muri we namwe murubakanwa, kugira ngo mub’inzu yo kubabwamo n’Imana mu Mwuka.’
Abakolosayi 2:19 ‘Ntiyifatanye na wa mutwe, ari umubiri wos’uvanaho gukura kwawo gutangwa n’Imana, ugatungwa n’iby’ingingo n’imitsi bitanga, ugateranywa neza na byo.’
1 Petero 4:10-11 ‘Kandi nk’uk’umuntu yahaw’impano, ab’ari ko muzigaburirana, nk’uko bikwiriy’ibisonga byiza by’ubuntu bw’Imana bw’uburyo bwinshi. 11 Umuntu navuga, avuge nk’ubwirijwe n’Imana : n’agabur’ibyayo, abigabure nk’ufit’imbarag’Imana itanga; kugira ngw’Imana ihimbazwe muri byose, kubwa Yesu Kristo, nyir’icyubahiro n’ubutware, iteka ryose, Amen.’
1 Timoteyo 1:18 ‘Mwana wanjye Timoteyo, ndakwihanangiriza, nkurikije ubuhanuzi bwa kera bwahanuye ibyawe, kugira ngo baguheshe kurwana intambara nziza,’
1 Timoteyo 4:14 ‘Ntukirengagiz’impan’ikurimo, iyo waheshejwe n’ibyahanuwe, ubwo warambikwagahw’ibiganza by’abakuru.’
2 Timoteyo 1:6 ‘Ni cyo gituma nkwibutsa guses’impano y’Imana ikurimo ngo yake, iyo waheshejwe no kurambikwahw’ibiganza byanjye.’
Amahame y’ubusonga mu Byanditswe
1 Petero 4:10-11
10 ‘kandi nk’uk’umuntu yahaw’impano, ab’ari ko muzigaburirana, nk’uko bikwiriy’ibisonga byiza by’ubuntu bw’Imana bw’uburyo bwinshi. 11 Umuntu navuga, avuge nk’ubwirijwe n’Imana : n’agabur’ibyayo, abigabure nk’ufit’imbarag’Imana itanga; kugira ngw’Imana ihimbazwe muri byose, kubwa Yesu Kristo, nyir’icyubahiro n’ubutware, iteka ryose, Amen.’
(1) Ijambo ‘impano’ ni ijambo ry’Ikigiriki charisma, rivuga ‘impano y’ubugwaneza, impano y’ubuntu.’ Rikunze gukoreshwa ku bubasha bwihariye mu by’umwuka butangwa n’Umwuka w’Imana ngo bushoboze abakristo gufasha umubiri wa Kristo. Ni impano z’ubuntu zitangwa n’Umwuka Wera (1 Abakorinto 12:4,11,18). Imwe mu nshuti zanjye ibivuga itya: ’Impano z’Umwuka ni zirya mpano z’imbaraga zidushoboza gukora imirimo y’ingenzi y’ubugingo bwacu muri Kristo nk’ingingo z’umubiri We. Izi mpano ni ubushobozi ndenga-kamere butera ibikorwa ndenga-kamere’.117
(2) Abizera bose bafite nibura impano y’Umwuka imwe. Nta kwibeshya hano. Ibyo waba ukeka byose, Ijambo ry’Imana ritwigisha ko buri mukristo afite impano y’Umwuka. Ukuri nk’uku kuvugwa na Pawulo mu Baroma 12:6; no mu 1 Abakorinto 12:7. Ku by’agakiza, iyo twizeye Yesu Kristo nk’Umukiza duhinduka ingingo z’umubiri wa Kristo ku bw’umurimo wo kubatizwa n’Umwuka Wera udushyira mu bumwe na Kristo. Dukurikije ugusa kuvugwa mu 1 Abakorinto 12:12-27, buri mwizera ahinduka urugingo rufite impano, nk’ukuboko cyangwa ukuguru, cyangwa ijisho bifite ububasha n’umurimo wo gukora. Ibi ni iby’ubuntu n’umurimo ukomeye no gutoranywa n’Umwuka, si ibyo tugomba cyangwa ngo bibe kubw’ibikorwa (1 Abakorinto 12:4,11,18).
(3) Mumenye ko impano zacu zigomba gufatwa nk’ubusonga dufitemo uruhare nk’ibisonga byiza (Ikigiriki : kalos, b’icyubahiro, bakwiriye gushimwa, b’ingirakamaro)’. Ijambo ‘igisonga’ ni Ikigiriki oikonomos, ‘umutware cyangwa umugaragu ushinzwe urugo’. Igikorwa cy’ubuyobozi iteka kirimo ibijyana n’imari bisaba kugira uruhare rwitondewe ku bw’amafaranga yinjira n’asohoka. N’iby’uruhare bigera no ku bitarebana n’amafaranga. Bityo rero igisonga si nyiri ibintu. Ahubwo, ni umucunga w’iby’undi kandi asabwa kugira uruhare ruboneye mu busonga bwe.
Umugani w’igisonga gikiranuka cy’ubwenge muri Luka 12:41-48 werekana ibivugwa aha. Igisonga cyo muri iki gice cyari gifite uruhare rwo kureba ko abandi bagaragu bose bagaburirwa neza, ariko umurimo wacyo wagombaga gusuzumwa na Shebuja ku buryo yashoboraga kugororerwa cyangwa kutagororerwa kubwo kwiringirwa kwe. Ku murongo wa 48, ijambo ‘uwahawe’ rikoreshwa hamwe n’iby’ubusonga. Ni Ikigiriki paratithemi, kandi muri iki gice, ririmo igitekerezo cy’ibyo yahawe ngo abyiteho, abirinde, kandi / cyangwa ngo abibyaze inyungu ku bandi.
(4) Petero aratwigisha na none ko impano zitangirwa ‘gufashanya’. Ni kubw’ibyiza rusange by’umubiri wa Kristo nko kugaragaza urukundo (1 Abakorinto 13) kandi si na rimwe ku bw’inyungu z’umuntu ku giti cye cyangwa gahunda yo kwikunda (1 Abakorinto 12-14). Intumwa Pawulo asobanura ibyiza rusange nk’ibintu byo gukomeza (gukomeza umubiri wa Kristo), guhugura, gukomeza no kwigisha bigeza umuntu ku kuba umugabo muri Kristo n’ibindi (1 Abakorinto 12:7; 14:3-5, 17, 19, 26, 31; Abefeso 4:11-16).
Umurongo wa 11 Umuntu navuga, avuge nk’ubwirijwe n’Imana; nagabura ibyayo, abigabure nk’ufite imbaraga Imana itanga; kugira ngo Imana ihimbazwe muri byose, kubwa Yesu Kristo, nyiri icyubahiro n’ubutware, iteka ryose, Amen.’
(5) Mu gihe impano zose zigenewe gufasha abandi (umurongo wa 10), intumwa Petero ashyira impano mu byiciro bibiri, (a) kubwiriza (kwigisha, guhugura n’ibindi) no (b) gufasha (kugira impuhwe, gufasha, kuyobora, gutanga, n’ibindi) (umurongo wa 11). Ariko icyibandwaho aha cyane si kamere y’impano, ahubwo ni igitera gukoresha impano.
(6) Ku babwiriza, ibyagombye kugaragaza ibibwirizwa ni Ijambo ry’Imana aho kuba uko bo ubwabo babona ibintu. Umuntu ukunze gukurikiza ibitekerezo bye biturutse kuri gahunda ye cyangwa ibyo abogamiraho, avuga ko yigisha Bibiliya. Akenshi abigisha bakunze gukoresha amagambo yo muri Bibiliya ngo batize ubutware ibyo bigisha. Kandi akenshi Bibiliya ikoreshwa nabi kubw’ubusobanuro bugoretswe, bivuga gusobanura amagambo ukurikije igice arimo, ikiboneza-mvugo, ubusobanuro bw’amagambo bukurikije igice arimo, ibyabaye mu mateka no mu muco, n’ibindi. Ingaruka z’ubwo busobanura bubi ni eisegesis aho umuntu asoma igice mu bitekerezo bye. Yakobo atubwira ko kuba umwigisha w’abantu b’Imana ari ibintu bikomeye kubera uruhare umuntu abigiramo (Yakobo 3:1). Bityo Imana idusaba kuba abigishwa bitangiye gufata Ijambo ry’Imana baryitondeye kugira ngo kwigisha kwacu kube gushingiye ku kuri kw’Imana atari ku bitekerezo byacu.
Timoteyo 2:15 ‘Ujy’ugir’umwete wo kwishyir’Imana nk’ushimwa, umukoz’udakwiriye kugir’ipfunwe, ukwiriranya nez’ijambo ry’ukuri.’
(7) Ku bakora umurimo mu bundi buryo, Petero abigisha ko bagomba kubikora kubw’imbaraga Imana itanga aho kuba izabo ubwabo (reba 1 Abakorinto 15:10; Abakolosayi 1:29). Ibisonga byose bigomba gukora umurimo kubw’isoko no gusabana n’Imana no kwishingikiriza kuri We (Yohana 15).
(8) Hamwe n’amagambo, ‘nyir’icyubahiro n’ubutware’ Petero aratwibutsa ko uko ibyakozwe byaba bingana kose, umugambi cyangwa intego y’ibanze ni icyubahiro n’ubutware by’Imana ku bw’Umwami Yesu. Ibi bigize ihame ry’ingenzi n’imbuzi ishobora kugenga ubugingo bwose n’umurimo wose by’umukristo nk’igisonga cy’ibintu bitandukanye by’ubuntu bw’Imana. Kubera tuvukana kamera yikunda, biratworohera cyane gukora umurimo kubwa gahunda zo kwikunda - ngo twemerwe n’abandi, ngo dushimwe, kubw’umwanya runaka, cyangwa icyubahiro. Iyi yari imwe mu ngorane Pawulo yavuzeho zo mu itorero ry’i Korinto. Bamwe mu Banyakorinto bakoreshaga impano zabo, cyane cyane izitangarirwa n’izihururirwa, nko kuvuga izindi ndimi, kubw’inyungu zabo. Pawulo yaravuze ati ‘Uvuga ururimi rutamenyekana ariyungura, ...’ (1 Abakorinto 14:4a). Mu yandi magambo, bakoreshaga iyi mpano ku bw’imigambi yo kwikunda. Nubwo uvuga ururimi rutamenyekana adasobanukirwa ibyo avuga (umurongo wa 14), ariyungura ubwe ku bw’amaranga-mutima no kunezererwa ibyo. Mu buryo bwumvikana, impamvu ye y’ibanze ntabwo ishingiye ku ishimwe ry’urukundo afitiye abandi (1 Abakorinto 12:31b-13:13; 14:4b, 12), bityo ntibiba bigenewe guhesha Imana icyubahiro (1 Abakorinto 10:31).
1 Abakorinto 4:1-5
Mu mirongo ya 1-2, Pawulo atwigisha amahame abiri ya ngombwa cyane ngo dukoreshe impano z’Umwuka nk’ibisonga by’Imana. Amahame akoreshwa ku buryo dukwiriye kubona abandi n’uko bakoresha impano zabo, n’uko twagombye kwitekerezaho mu buryo dukoresha impano zacu. Akenshi, abantu bakunda kwigana uko abandi bitwara kandi bakora umurimo wabo n’uburyo bakoresha impano zabo, cyane cyane ku bapasitoro n’abavuga-butumwa b’Ijambo ry’Imana. Nk’uko muri 1 Samweli 16:7 hatwigisha, abantu batangazwa n’ibintu nk’impano z’abantu, abantu bazi gushyushya urugamba, abateye neza ku mubiri, abafite ijwi ryiza, abahanga batangarirwa, n’abahanga mu kuvuga za disikuru. Imana ku rundi ruhande, ireba ku mutima kandi ntibera (Ibyakozwe 10:34; Abaroma 2:11; Abagalatiya 2:6; Abefeso 6:9). Ireba ikindi kintu mu gisonga; ireba kwiringirwa kuva mu mutima w’urukundo no kuyitangira (reba Ibyahishuwe 2:1-5 hamwe na 1 Abatesalonike 1:3). Abatesalonike bari abakozi bakunda umurimo no kwihangana. Imbuto zo kwizera, urukundo, n’ibyiringiro bituma turangamira ubugingo bw’imbere nk’isoko nyakuri y’imirimo myiza y’abizera b’i Tesalonike.
None ayo mahame uko ari abiri ni ayahe?
(1) ‘Nuko rero umuntu ajye adutekereza yuko turi abakozi ba Kristo, n’ibisonga byeguriwe ubwiru bw’Imana’
Aho gufata abandi nk’ibigirwamana, tukabatangarira, cyangwa kugereranya abantu n’abandi ukoresheje ibipimo by’abantu (reba imirongo ya 6-7; 2 Abakorinto 10:7-12), tugomba kureba abandi bizera (natwe turimo birumvikana) nk’ibikoresho, abagaragu, n’ibisonga by’ubuntu bw’Imana. (Reba kandi umenye imirongo ibanza yo mu 1 Abakorinto 3:5-9 nk’ibibanziriza 4:1-2).
‘Nuko rero abantu bajye badutekereza yuko ...’ (umurongo wa 1) ni inshinga itondaguwe mu buryo bw’itegeko. Uvuga uko Imana ishaka ko tureba abatwigisha cyangwa abandi mu buryo bakoresha aby’ubusonga bw’impano zabo. Pawulo yakoresheje ngenga ya gatatu ahari ngo abigire rusange (ntibyagombye kubonwa nk’itegeko), ariko ibyo yavuze aha ni itegeko kandi bihwanye no kuvuga ngo, ‘Mudutekereze muri ubu buryo’.
‘Mudutekereze’ ni Ikigiriki logizomai rivuga ‘kubara, gupima’, ‘gusuzuma, kugereranya, kureba, gushyira mu cyiciro kimwe na’. Rikoreshwa muri Bibiliya y’Ikigiriki yitwa Septante muri Yesaya 53:12 ahavuga ngo ‘akabaranwa n’abagome’. None tugomba kureba dute abantu mu gukoresha impano zabo?
Tugomba kubabona nk’abagaragu’. Iki ni Ikigiriki huperetes. Mbere ryari ryerekeye k’umuntu ‘wakoraga ku rwego rwo hasi y’ubwato’. Hanyuma ryaje gukoreshwa ku mugaragu cyangwa umwungiriza ukorera Shebuja cyangwa umutware. Rifite igitekerezo cyo gutegekwa kandi ryerekana isano umugaragu agirana n’Umwami cyangwa ku bandi nk’umugaragu, utari umutware. Tugomba kurebana nk’abagaragu bari munsi y’ubutware bwa Kristo.
‘Nk’ibisonga’ ni oikonmos kandi, nk’uko twabibonye haruguru, ryerekana ko nta n’umwe muri twe uri nyir’ibintu, ariko abagaragu babikijwe byinshi bafitemo uruhare. Intumwa Pawulo yari afite uruhare rwo gukwiza Ijambo ry’Imana ku bandi bagaragu.
(2) ‘Kandi ibisonga bishakwaho ko biba abanyamurava’ (umurongo wa 2)
Uyu murongo utwereka ihame rya kabiri. Icyo Imana ishaka, kandi bityo tugomba gushaka muri twe no mu busonga bw’abandi, ni ukwiringirwa kuva mu mutima ubonereye Umwami.
‘Bishakwaho’ ni Ikigiriki zeteo rivuga ‘gushakisha, gushaka’, hanyuma ryaje kuvuga ‘kugerageza kubona, kwihatira, kugamiza, kwifuza’. Nyuma ryaje kuvuga ‘gusaba, gushaka’.118
None ni iki tugomba gushaka no gusaba twe ubwacu n’abandi? Abantu bafite ingufu, bararabagirana? Oya! Tugomba kureba ku ‘biringirwa’. Abiringirwa ni Ikigiriki pistos, wizerwa, wiringirwa, wo kwishingikirizaho, ugaragaza ukwizera, ukwiringirwa’.
Ni igiki gikenewe ku mugabo cyangwa umugore ngo abe uwiringirwa? Urufunguzo kuri iki kibazo ruboneka mu bice bibiri bigize iri jambo ‘kwizera - kwuzuye’. Umuntu wiringirwa ni uwuzuye kwizera. Mu gihe kimwe, umuntu nk’uwo ni uwo kwiringirwa kandi yitangira abandi. Pistos rikoreshwa ku Mana no ku kuri kw’Ibyandistwe, byombi byo kwizerwa.
(3)‘Ni cyo gituma kuri jye bitagira icyo bintwara rwose gucirwa urubanza na mwe cyangwa n’abanyarukiko b’abantu; kuko ndetse nanjye ubwanjye nticira urubanza’ (umurongo wa 3)
Muri uyu murongo, Pawulo atwereka irindi hame ry’ingenzi kandi ryerekeye gusobanukirwa no kwiringira amahame yo mu mirongo ya 1-2. Igitekerezo cyonyine gifite akamaro ni icy’Imana, kandi kubera ko ndi umugaragu wayo kandi icyo ishaka kuri njye akaba ari ukwiringirwa kuva mu kuyikunda, singomba gukura icyubahiro n’ibyiringiro mu bitekerezo by’abantu. Mu magambo yo mu 1 na 2 Abakorinto ibyo Pawulo avuga ku bitekerezo cyangwa guca imanza by’abantu, bishingiye ku bipimo byabo aho intego yabo ari umuntu w’inyuma, nkuko byagaragaye mu mirongo yo haruguru aha (ongera urebe 1 Samueli 16:7 na 1 Abakorinto 4:6-7; 2 Abakorinto 10:10). Ni ukuri hari umwanya wo guha abantu amanota bikozwe n’abantu beza mu kumenya impano n’ibyo tuzikoresha. Kandi tugomba kwemera gukosorwa iyo tugenda tunyuranije n’Ijambo ry’Imana. Ariko tugomba kwirinda gushima cyane cyangwa kumenya cyane abandi. Ntitugomba kureba ku bitekerezo by’abantu, ku bifite umumaro byaba byiza cyangwa bibi. Inshuti nziza twiringira itubwira ukuri ni ingenzi. Ibyo badukorera bishobora kuduha uburyo bwo gukura no guhinduka.
Kubera ko impano ari imbuto z’ubuntu bw’Imana, ntizigomba kutubera ikintu cyo kwirata muri twe ubwacu cyangwa mu bandi cyangwa se ngo twisuzugure kubera kutagira impano undi mukristo afite. Ibi ni ukuri n’iyo umuntu akoresha neza impano ze kubera ko nyuma ya byose Imana ari yo ibatera gukunda no gukora ibyo yishimira (Abafilipi 2:13), ikanakuza impano zacu (Abaroma 12:3; 1 Abakorinto 12:4-6; 15:10).
Ibice 11 bibanza by’Abaroma byerekeye ku nyigisho z’amahame kandi bishyiraho urufatiro rushingiye kuri Bibiliya, ku bugingo bw’umukristo. Mu gice cya 12, Pawulo avuga ku byo gushyira mu bikorwa n’ingaruka zishobora gukurikiraho ku mukristo mu bugingo bwe bwa buri munsi mu isi irwanya cyane gahunda y’Imana. Igitekerezo cy’ingenzi cyangwa intumbero y’iki cyiciro cy’ibyo gushyirwa mu bikorwa yerekeye ubumwe. Isi yacu ni iy’ubumwe kandi ni ngomwa ko tumenya uko Imana ishaka ko tubaho muri ubwo bumwe. Bityo intumwa ivuga amoko atandatu y’ubumwe y’ingenzi ku bushobozi bwacu bwo kubaho mu isi nk’ubwoko bw’Imana:
(1) Ku byerekeye Imana (12:1-2)
(2) Ku byerekeye itorero (12:3-16)
(3) Ku byerekeye abo tubana nabo (12:17-21)
(4) Ku byerekeye igihugu (13:1-7)
(5) Ku byerekeye ibihe bizaza (13:8-14)
(6) Ku byerekeye abakristo iyo batavuga rumwe (14:1-15;13).
Ubumwe bukomeye kurusha ubundi bwose kandi bw’ifatizo ni ubumwe bw’umuntu n’Imana. Iyo ubu bumwe bumeze nabi, ubundi bumwe bwacu bwose bumera nabi haba imuhira, mu itorero, cyangwa mu bo tubana. Muri ibi byose hari ubumwe bw’uburyo bubiri bw’ingenzi. Bumwe ni ubumwe n’Imana ubundi ni ubumwe n’abantu. Umukiza yatwigishije ko Amategeko (cyangwa se Ijambo ry’Imana) ashobora kugabanywamo amategeko abiri makuru: gukunda Imana n’umutima wawe wose, kandi ngo kubw’ubwo bumwe umuntu agomba gukunda mugenzi we (Matayo 22:34 n’imirongo ikurikira; Mariko 12:29-31).
Hano mu Baroma, Intumwa itwigisha ukuri nk’uko. Abaroma 12:1-2 ni ihamagarwa ry’umwizera ngo ahe Imana ubugingo bwe nk’igikorwa gikwiriye cyo kuyisenga kivuye mu bugwaneza bukomeye bw’Imana buvugwa mu bice bibanza. Ni uburyo umwizera yinjira mu murimo w’Imana mbere y’ubundi bumwe bwose bw’ubugingo.
Umurimo ugomba mbere na mbere gukorerwa Imana, ukorerwa mu gufasha abandi. Ugukorera Imana kwacu mu kuyisenga gukwiriye kuva mu Ijambo ry’Imana n’Umurimo Wayo mu bugingo bwacu. Ni ugusenga gukwiriye, si kwa gutwarwa kudasobanutse, gusenga uko twishakiye kw’abapagani. Kugira ngo tugire gusenga nk’uku, tugomba kureka kwishushanya n’iyi si idukikije, kandi ubwenge bwacu bukaba bushya, bugahinduka kugira ngo turebe ibintu byose mu buryo bwubaha Imana.
Imirongo ikurikira yerekana mu magambo arambuye ibyo gukoresha ubwo bwenge bushya. Pawulo atanga urutonde mu mirongo ya 3-8 rw’uko umukristo akwiriye gutekereza impano z’umwuka.119
Pawulo, icyitegerezo cy’uko impano z’Umwuka zikora (12:3a)
‘Ndababwira umuntu wese muri mwe, mbwirijwe n’ubuntu nahawe ...’. Aha Pawulo aratwereka ko ndetse n’inyigisho ye ikurikira impano z’Umwuka ari imbuto y’impano yahawe n’Umwuka, ‘ubuntu nahawe’ (reba 1:5). Uko ubushobozi bwacu n’umurimo wacu mu mubiri wa Kristo byangana kose, ni ingaruka z’impano twahawe n’Imana. Ibi byerekana uko Imana ishobora gukoresha impano zacu mu buryo bunyuranye mu isi hose binyuze mu nzandiko, ibitabo, ibinyamakuru, radiyo, televiziyo, orudinateri na ndetse noneho no kuri Intarineti.
Guhamagarirwa kw’isuzuma nyakuri (12:3b)
‘Umuntu wese muri mwe’. Ibi byerekana ubusobanuro no gushyirwa mu bikorwa na bose by’impano z’Umwuka. Na none, nta mwizera uhejwe kumenya uku kuri no kugushyira mu bikorwa.
‘Mwe kwifata uko mutari, ahubwo mutekereze mwitonze, nk’uko Imana yagereye umuntu wese kwizera’. Bibiliya yitwa NIV yo ihavuga itya: ‘Mwitekereze mu buryo bucishije bugufi’. Kwitekereza uko turi kandi twicishije bugufi ni sophroneo, ‘kugira ubwenge nyakuri, gushyira mu gaciro, kumva ibintu’. Ryakoreshejwe k’uwari utewe na dayimoni, igihe Umukiza yari amaze kumwirukanamo abadayimoni, yavuzwe nk’uwambaye akagira ubwenge nk’abandi’ (Mariko 5:15).
Bityo aha hari uguhamagarira buri mwizera kumenya impano z’Umwuka ze izo arizo, hanyuma ashingiye kuri ubwo bumenyi no kwemera (ni ukuvuga kwizera), agashaka kumenya umurimo cyangwa imirimo Imana ishaka ko akora mu murimo wa Kristo. Uku kwemera gutangirira ku gusuzuma neza ubushobozi bwacu mu by’Umwuka tukagera mu gusuzuma gukwiriye kw’impano zacu. Ariko ibitandukanye n’intumbero muri iyi si yacu ya none ku byo kwisuzuma, ni ukwirinda kwirata no kwifata uko tutari. Bityo, aha turahamagarirwa gutekereza neza nyakuri. Igipimo cy’uko dutekereza ni uko ‘nk’uko Imana yagereye umuntu wese kwizera’, cyangwa nk’uko NIV ibisobanura, ‘nk’uko ikigero cyo kwizera Imana yabahaye kingana’. Ariko se ni ‘kigero ki cyo kwizera’ Imana yaduhaye cyangwa yatugereye?
‘Yagereye’ ni merizo, ‘guha buri muntu, kugenera, kugabanya, kugaba imigabo’. Icyo Imana itanga cyangwa igaba cyitwa ‘ikigero cyo kwizera’. Ariko se ikigero cyo kwizera ni iki? ‘Ikigero’ ni Ikigiriki metron rishobora gukoreshwa nk’urugero rwo gupimisha, cyangwa se nk’aha, ingaruka z’icyakozwe, ubwinshi n’ubwiza bw’igitangwa. Muri iki gice, ryerekeye ku mpano z’Umwuka Imana iha buri mwizera ngo akorere abandi.
‘Cyo kwizera’ ryerekana isoko cyangwa umuyoboro. Bishobora kuba byerekeye ku by’uko Imana itanga impano z’Umwuka ku bizera Kristo, cyangwa ryerekeye ku kwizera gukoreshwa mu kumenya kamere y’impano z’umuntu ahabwa n’Imana, no kuzikoresha mu murimo w’Imana. Ubu busobanuro bwombi birumvikana ni bwo.
Umubiri wa Kristo ubabazwa cyane iyo abizera bakabirije impano zabo cyangwa iz’abandi (1 Abakorinto 3), cyangwa gusuzugura impano zabo cyangwa iz’abandi (1 Abakorinto 12). Wiersbe yaranditse ati :
Si amakosa ku mukristo kwemera impano mu bugingo bwe no mu bugingo bw’abandi. Amakosa ni ugushaka kwiha agaciro katari ko. Nta cyangiza cyane mu itorero ryigenga nk’umukristo wikabiriza ubwe maze akagerageza gukora umurimo adashoboye. (Rimwe na rimwe n’ibitandukanye n’ibi bibaho, abantu bakisuzugura ubwabo. Iyi myifatire yombi ni amakosa).120
Guhamagarirwa gufatanya nyako kwiringirwa (12:4-8)
(1) Ikigereranyo cy’umubiri (12:4-5)
Mu gukoresha ikigereranyo cy’umubiri w’umuntu, Pawulo yerekana ubumwe abizera bose bafite nk’ingingo z’umubiri wa Kristo, itorero. Mu kurema umubiri wa Kristo, Umwuka Wera yaremye ubumwe bw’ibintu bitandukanye kimwe n’umubiri w’umuntu. Nubwo turi umubiri umwe muri Kristo, turi ingingo nyinshi kandi buri mwizera ni urugingo rw’ingenzi rw’umubiri wa Kristo, kandi afite umurimo w’Umwuka wihariye agomba gukora. Iki kigereranyo gisobanuwe mu magambo arambuye mu 1 Abakorinto 12:12-31. Umurongo wa 5 werekana ibintu bitatu by’ingenzi: ubumwe (turi umubiri umwe), gutandukana kw’imirimo (buri rugingo ku giti cyarwo), gukenerana no kwuzuzanya kandi buri rugingo ari urw’izindi (rumwe ni urw’urundi).
(2) Uruhare (12:6-8)
Kimwe n’umubiri w’umuntu, kamere y’uyu mubiri w’Umwuka isaba ko buri rugingo rukoresha impano zarwo rutikorera ubwarwo ahubwo ari kubw’ubuzima bwiza no gukura kw’umubiri wose (reba 1 Abakorinto12:12-31). Impano zirindwi ziravugwa aha, birumvikana si zose (reba na none 1 Abakorinto 12:8-10, 28-31, n’Abefeso 4:11).
Ubusobanuro bugufi bw’izi mpano zivugwa mu bindi bice buri hepfo aha. Ubu ngubu, intego mu kureba iki gice cyihariye twavuzeho irimo uburyo bubiri.
(1) Nk’igice cy’uburyo bwo guhindurwa n’Ijambo ry’Imana no kwiha Kristo (Abaroma 12:1-2), dushaka gufasha abizera kumenya abo ari bo muri Kristo - abakozi b’Imana bafite impano. Nk’uko byavuzwe haruguru, Imana ntiyaduhamagariye kuba indorerezi cyangwa abiyicarira, bakanyunyuza, kandi tugahemba abandi badukorera umurimo w’Imana. Ahubwo, Ishaka ko twicara, tukanyunyuza, hanyuma, kubw’imbaraga zihindura z’ubuntu bwayo, tukayikorera.
(2) Intego ya kabiri yerekeranye n’impamvu. Gusobanukirwa iby’impano zacu nk’ingingo z’umubiri wa Kristo byagombye gufasha mu kudutera inkunga ngo tumenye impano zacu kandi ngo dukore umurimo w’Imana.
Ubusobanuro bw’impano z’Umwuka121
Ijambo ry’Ikigiriki ry’ibanze rikoreshwa mu Isezerano Rishya ku mpano z’Umwuka ni charisma, ‘impano y’ubugwaneza, impano y’ubuntu’. Rituruka kuri charis risobanura ‘ubuntu’. Impano ntawe uzigororerwa cyangwa ngo azikorere.
(1) Impano ni ubushobozi bwihariye umuntu ahabwa ku buntu (kamere)
(2) Impano zitangwa n’Umwuka Wera - impano iva mu ijuru (isoko).
(3) Impano zihabwa buri wese wizera Kristo (abazihabwa)
(4) Impano ni izo gukorera umubiri wa Kristo kugira ngo ugwire (ivugabutumwa), mu bwiza (gukomezwa), no mu biwugize (imirimo n’inzego zo mu itorero) - intego y’ako kanya.
(5) Impano ni izo guhesha Imana icyubahiro (intego y’ibanze).
Impano z’Umwuka ni impano zihariye z’Imana iha abizera ngo ibashoboze umurimo wihariye ukorerwa umubiri wa Kristo mu isi.
Ibyerekeye impano z’umurimo cyangwa gufasha, hashobora kubamo italanto umuntu avukana.
Amagambo avuga kimwe n’impano z’Umwuka
(1) ‘Impano’ (1 Abakorinto 1:7; 12:4; 1 Petero 4:10). Ijambo ry’Ikigiriki ni charisma.
(2) ‘Ubuntu’ (Ibyakozwe 4:33; Abaroma 12:3; 2 Abakorinto 8:7). Ijambo ry’Ikigiriki ni charis.
(3) ‘Ikigero cyo kwizera’ (Abaroma 12:3).
(4) ‘Iyigaragaza ry’Umwuka’ (1 Abakorinto 12:7).
Icyo impano itari cyo
(1) Si urwego mu itorero ryigenga nk’umukuru w’itorero cyangwa umudiyakoni. Impano zimwe zitangirwa gukorera neza muri izo nzego, ariko urwego n’impano biratandukanye.
(2) Si ahantu runaka hihariye cyangwa ahantu ho gukorera. Ni ubushobozi bwo gukora, si ahantu umuntu akorera. Umwalimu ashobora kwigisha ishuri ryo ku cyumweru, mu mahugurwa, mu kwiga Bibiliya imuhira cyangwa nk’umumisiyoneri mu gihande icyo ari cyo cyose ku isi.
(3) Impano y’Umwuka si ikigero cy’imyaka runaka. Umuntu ashobora kwumva yisanga yigisha abana kurusha abantu bakuru cyangwa yigisha abantu bakuru kurusha abana. Ariko iyo umuntu afite impano yo kwigisha nyakuri, ashobora kumenya uko agomba kwifata kuri buri kigero cy’imyaka, nubwo Imana ishobora kumuha umutwaro ku kigero cy’imyaka runaka.
(4) Impano y’Umwuka si ubuhanga runaka cyangwa uburyo bwo gukura bw’umurimo. Impano yo kwigisha ishobora gukoreshwa kuri radiyo, mu kwandika cyangwa mu ishuri n’ahandi.
(5) Si umuntu uteye mu buryo runaka (ushyushya urugamba, urabagirana, ufite imbaraga n’ibindi) (reba 1 Abakorinto 2:1-5 hamwe na 2 Abakorinto 10:10).
Kugaba impano
Impano zitangwa n’Umwuka Wera
Dukurikije 1 Abakorinto 2:4 n’uwa 11, kugaba impano z’Umwuka ni igikorwa cy’Umwuka Wera.
1 Abakorinto 12:4 ‘Icyakora harihw’impano z’uburyo bwinshi, arik’Umwuka n’umwe.’
12:11 “Ariko ibyo byose uwo Mwuka umwe ni we ubikorera muri bo, agabira umuntu wese uko ashatse.”
Umwuka Wera, rero, ni We mugaba w’ibanze w’impano. Mu gihe Umwami nk’umutwe w’itorero ayobora uko impano zihabwa abantu n’imirimo yabo, Data wa twese we azigira nyinshi kandi zitandukanye (1 Abakorinto 12:5-6), impano ubwazo zitangwa n’Umwuka.
Impano zihabwa buri mwizera
Nk’uko bigaragara mu bugingo kandi nk’uko bivugwa mu Byanditswe, nta muntu n’umwe ufite impano zose (1 Abakorinto 12:29-30), ariko buri mukristo afite nibura impano imwe (1 Petero 4:10). Ibi bidufasha kubona ukuntu ari ngombwa ku bizera bose kumenya impano zabo izo ari zo no kuzikoresha. Nta n’umwe ugomba guhora yiyerekana. Nta mwizera ushobora kwiha gutangira gukora ibikenewe byose. Igikenewe ku bayobozi ni uguhugura, gutera inkunga, kureka abandi nabo bakigisha mu itorero nk’uko impano zabo no kuyoborwa n’Imana biri.
Impano zitangwa kubw’ubuntu
(1) Impano ntizitangwa hakurikijwe gukura mu by’Umwuka. Itorero ry’i Korinto ryari itorero rya kamere ariko basaga n’abafite impano nyinshi (1 Abakorinto 3:1-4,7).
(2) Impano ntizitangwa hakurikijwe amashuri uzihabwa yize. Gereranya abigishwa (Ibyakozwe 4:13; 2:6-8).
(3) Biragaragara na none ko impano z’Umwuka zidatangwa hakurikijwe icyifuzo cyangwa amasengesho kubera ko zitangwa kubw’ubushake bw’Umwuka iyo ashyira abizera mu mubiri wa Kristo (1 Abakorinto 12:11-13).
Ibyanditswe bivuga ko abizera bose bafite impano. Iyaba impano zitatangwaga igihe cyo gukizwa, hagombye kubaho igihe ibyo bitaba ari ukuri. Rimwe na rimwe mu 1 Abakorinto 12:31 hakoreshwa mu kwigisha ko abizera bagomba gusenga no gushaka impano, ariko uyu murongo uvuga ko itorero ry’i Korinto ryari rikeneye kwerekana umuhati w’impano zubaka aho kuba izo kwiyerekana.
Muri 1 Timoteyo 4:14 na 2 Timoteyo 1:6 mu buryo bushoboka bwose ‘herekeye ku byabaye i Lusitira mu rugendo rw’ubutumwa rwa kabiri rwa Pawulo. Niho Timoteyo, kubw’igikorwa cy’Umwuka Wera, yahawe iyi mpano. Kuri ibi no kubwa kamere y’umurimo we yamenyeshejwe kubwo (dia) amagambo y’ubuhanuzi y’abareberezi.122 Amagambo y’ubuhanuzi yabibwiye Timoteyo n’abari aho bose nuko abakuru bari hamwe na Pawulo babyemeza bamurambikaho ibiganza.
Ugutangwa kw’impano zimwe kwarangiranye n’igihe
Mugihe bigibwaho impaka, ukuri kw’Ibyanditswe n’amateka bishimangira iby’uko Umwuka atatanze impano zose kuri buri gisekuru. Impano zimwe z’Umwuka zakoreshejwe mu bihe bya mbere y’itorero ngo zihamye ubutumwa bw’intumwa n’abahanuzi no gushinga urufatiro rw’itorero.
Ryrie yaranditse ati :
Habayeho impano zubatse ku rufatiro rw’intumwa n’abahanuzi (Abefeso 2:20), izo mpano ntizabayeho mu bihe byo kwubaka inzego z’itorero. Ababayeho mu gihe cya Kristo bagize impano z’Umwuka zo gukora ibitangaza zitabonetse mu gisekuru cyamukurikiye (Abaheburayo 2:3-4).123
Rimwe na rimwe bivugwa ko Abaheburayo 2:3-4 higisha ko impano zo gukora ibitangaza zivugwa mu murongo wa 4 zikomeza n’uyu munsi kubera inshinga ‘ihamya’, yerekana ko izi mpano zikomeza. Ariko ubu ni uburyo bukozwe nk’inshinga kandi bugengwa n’inshinga-fatizo yo muri iyo nteruro buba burimo. Abavuga ko izo mpano zo gukora ibitangaza zikomeje babikura ku nshinga yo mu gihe kizaza yo mu murongo wa 3, ‘tuzarokoka dute’. Bo basobanura bati, ‘tuzarokoka dute kandi Imana ikomeje guhamya ...’ cyangwa ibisa n’ibi.
Ariko inshinga ya bugufi kandi yumvikana ijyana n’iyo yindi ni “tukagahamirizwa” yo mu murongo wa 3. ‘Tukagahamirizwa’ ni inshinga itondaguye mu ndagihe ariko yerekeye ku gikorwa cyashize. Iyi nshinga rero, yerekana ko ikoreshwa mu guhamiriza, ‘ihamirisha ibimenyetso ...’. Ariko ikibazo ni kuri nde? Byari “kuri twe” (umwanditsi n’abo mu gihe cye) n’abamwumvise (intumwa zabanye n’Umwami), Imana ifatanije na bo guhamya (ni ukuvuga abamwumvise)’. Mu nkuru yanditswe kuri Interineti na “The Biblical Studies Foundation’s Web Page (www.bible.org),” Dan Wallace atanga ubusobanuro bw’ikiboneza-mvugo bukomeye bw’iki gihe hanyuma agasoza mu buryo bukurikira :
Muri byose, mu Baheburayo 2:3-4 hasa n’ahatwumvisha ko impano yo gukora ibitagaza muri rusange yarekeye aho.124 Byongeye, iyi mirongo itwumvisha gihamya y’intego y’impano z’ibitangaza: guhamya ko Imana yarimo ikora ikintu gishya. Ingingo y’igitabo cy’Abaheburayo cyose ishingiye kuri ubu buhamya: hari uguhishurwa gushya kandi kwa nyuma muri Yesu Kristo (reba 1:1-2). Ni We Isezerano rya Kera ryose rivugaho; ni We usumba ubutambyi bwa Aroni, abahanuzi, n’abamarayika. Ni Imana mu mubiri. Ese ntibigaragara ko muri uru rwandiko rwanditswe neza, ingingo ivuga cyane ku Byanditswe kurusha ibikorwa? Ikintu gikomeye umwanditsi avuga ku by’abo yandikira babonye ni ibyo bahagazeho mu gihe cyashize. Iyo impano yo gukora ibitangaza iba yarakomeje mbese uyu mwanditsi (nka Pawulo mu Abagalatiya 3:5) ntaba yarakoresheje ingingo nk’iyi?
Sinshaka kuvuga ko iki gice cyonyine gitanga igisubizo kuri iyi ngorane y’igihe impano zo gukora ibitangaza zamaze. Ariko uko umuntu abona izo mpano kose, iki gice gikeneye kuvuguruzwa.125
Gukura kw’impano
Impano zigomba kumenywa, gukuzwa, gukoreshwa mu kwizera, mu mirimo ikomeye, no gusenga (Abaroma 1:3; Abakolosayi 1:9-2:2; 1 Abakorinto 15:10).
Nubwo Umwuka ari isoko y’impano z’Umwuka, umwizera ashobora kugira uruhare mu gukuza impano ze. Ashobora kwifuza kubona zikuze neza kandi ko ari gukorera Umwami uko ashoboye (1 Abakorinto 12:31). Kwifuza impano nziza kurusha izindi si ukwicara hamwe ngo ushake ukwizera guhagije ngo umuntu abasha gupfa kuzibona. Bisaba kwitegura neza. Urugero, niba umuntu yifuje impano yo kwigisha, bimusaba nta gushidikanya kumara imyaka myinshi amenyereza iyo mpano. Umwuka Wera ntawe umuyobora uko atanga impano, ariko mu kuzikuza Akorera mu bantu n’ibyifuzo byabo, no kudashobora kwabo, n’ibyo bararikira ...126
Isesengura ry’ impano
Muri iyi mbonerahamwe ikurikira, Ijambo ry’Ubwenge n’Ijambo ryo kumenya asa n’avuga kimwe ku mpano zo guhindura abandi abigishwa no kwigisha.
Nk’uko byavuzwe haruguru, bamwe bizera ko uru rutonde rwerekana gusa impano Imana iha itorero kubera ko rugenda runyurana kandi iyo ugiye ufata rumwe rumwe akaba nta na rumwe rwuzuye. Icyakora, Isezerano Rishya ni igice cyo guhishurwa kw’Imana kuri twe kandi hamwe biduha urutonde rwuzuye rw’impano z’Umwuka zahawe itorero. Icyakora, kuri ibi, hari italanto nyinshi zivukanwa, abantu bashobora gukoresha mu murimo n’impano z’Umwuka zabo. Urugero, abigisha bamwe banafite impano mu by’ubukorikori bityo bakaba babasha guteza imbere impano yabo yo kwigisha ku bw’iyo mpano y’ubukorikori. Namenye ko n’abanyabukorikori bari bafite impano yo kwigisha, bityo bashobaraga gufasha abigisha mu gutegura imfasha-nyigisho.
Urutonde rukurikije umurimo n’akamaro mu Isezerano Rishya.
Ubusobanuro bw’impano127
A. Kuba intumwa (Abefeso 4:11; 1 Abakorinto 12:28)
Kuba Intumwa bishobora kugira ubusobanuro rusange n’ubusobanuro bwihariye. Mu buryo rusange ayo magambo avuga uwatumwe cyangwa intumwa. Ijambo ry’Ikilatini rivuga kimwe n’aya mgambo ni misiyoneri. Muri rusange buri mukristo ni umumisiyoneri cyangwa intumwa kubera ko yoherejwe muri iyi si ngo atange ubuhamya. Epafura ni urugero, kubera ko ijambo ‘intumwa’ rikoreshwa kuri we (‘mbatumaho Epafura’ Abafilipi 2:25). Icyakora, mu buryo bwihariye, impano yo kuba intumwa ikoreshwa kuri ba bandi 12 (ahari n’abandi bake nka Pawulo na Barinaba, (Ibyakozwe 14:14). Babaye abayobozi bashyizeho urufatiro rw’itorero kandi bahamijwe n’ibimenyetso byihariye (Abefeso 2:20). Kubera ko iyi yari impano yo mu bihe bya mbere by’amateka y’itorero igihe urufatiro rwayo rwashyirwagaho uko bigaragara, gukenera iyo mpano ku bwe no kuyitanga byararangiye. ‘Kuko mwubatswe ku rufatiro rw’intumwa n’abahanuzi, ariko Kristo Yesu ni We buye rikomeza imfuruka’ (Abefeso 2:20).
B. Ubuhanuzi (Abaroma 12:6; 1 Abakorinto 12:10; 14:1-40; Abefeso 4:11)
Iri jambo naryo rikoreshwa mu buryo rusange n’uburyo bwihariye. Mu buryo rusange rivuga kubwiriza; bityo muri rusange, kubwiriza ni uguhanura, kandi umubwiriza-butumwa ni umuhanuzi kuko avuga ubutumwa buvuye ku Mana. Ariko impano yo guhanura yabagamo guhabwa ubutumwa n’Imana ubwayo mu guhishurirwa kwihariye, bayoborwaga mu kubwira abantu, bigahamwa, mu buryo bwihariye, n’Imana ubwayo. Ibikubiye muri ubwo butumwa bishobora kubamo kuvuga ibizaba (dukunze gutekereza ko ari byo guhanura), ariko na none bwabaga bukubiyemo uguhishurwa kuva ku Mana ku byerekeye ibihe turimo.
Iyi na yo yari impano yari ifite igihe igomba kurangirira mu gukenerwa no gukoreshwa, kuko yari ikenewe mu kwandika Isezerano Rishya kandi ukubaho kwayo kwahagaze igihe ibitabo byari byuzuye / birangiye. Ubutumwa bw’Imana bwari icyo gihe mu buryo bwanditse, kandi nta kundi guhishurwa kwabayeho kwiyongera kuri uko kwanditswe.
Impano y’ubuhanuzi ishobora kuba yaratanzwe cyane mu bihe by’Isezerano Rishya, nubwo Ibyanditswe bivuga abahanuzi bake. Abahanuzi bavuze iby’amapfa yagombaga gutera kuva i Yerusalemu kugera Antiyokiya. Umwe muri abo yari Agabo (Ibyakozwe 11:27-28). Abahanuzi na none bavugwa mu itorero ry’Antiyokiya (Ibyakozwe 13:10), kandi Filipo yari afite abakobwa bane b’abari bahanuraga (Ibyakozwe 21:9). Abahanuzi na none bari bakomeye mu itorero ry’i Korinto (1 Abakorinto 14).
C. Gukora ibitangaza (1 Abakorinto 12:28) no gukiza abarwayi ( 1 Abakorinto 12:9, 28, 30)
Ubu ni ubushobozi bwo kwerekana ibimenyetso. Pawulo yakoresheje iyi mpano ari mu Efeso igihe yakizaga abantu mu buryo butangaje (Ibyakozwe 19:11-12). Ariko, nubwo yari afite impano yo gukora ibitangaza, ntiyabonye ko yayikoresha ku bya Epafura (Abafilipi 2:27) na Timoteyo (1 Timoteyo 5:23). Impano yo gukiza abarwayi isa n’iyo mu rwego rwihariye mu mpano ngari yo gukora ibitangaza. Urugero rw’impano yo gukora ibitangaza bitari ugukiza bigaragara igihe Pawulo ashyira ubuhumyi kuri Eluma umukonikoni w’i Pafo muri Kupuro mu rugendo rwa Pawulo rwa mbere (Ibyakozwe 13:11).
Hagomba kubaho itandukaniro hagati yo gukora ibitangaza no gukiza abarwayi n’impano zo gukora ibitangaza no gukiza abarwayi. Impano y’Umwuka ni ubushobozi Imana iha umuntu bwo gukora ibitangaza no gukiza abarwayi ku bw’intego yo kuyikorera. Icyakora, igitangaza cyangwa gukiza abarwayi bishobora gukorwa bitari mu buryo bwo gukoresha impano. Igitangaza cy’ikimenyetso kigaragara cyaherekeje kwuzuzwa Umwuka bivugwa mu Byakozwe 4:31 byari bitandukanye no gukoresha impano k’uwo ari we wese. Igitangaza cyo gukizwa kwa Ainea w’i Luda cyari nk’uko bigaragara igikorwa cyo gukoresha impano kwa Petero (Ibyakozwe 9:34), mu gihe kuzurwa na Petero kwa Doruka w’i Yopa gushobora kuba kutari gukoresha impano ahubwo ari igikorwa cyo gusubiza amasengesho kw’Imana (Ibyakozwe 9:40). Bityo buri gitangaza cyangwa buri gukiza umurwayi si igikorwa cy’impano ijyana na byo iba ikoreshejwe.
Nk’ingaruka rero, ntibivuga ko niba hari uvuga ko impano zo gukora ibitangaza no gukiza abarwayi zari iz’igihe gito, aba avuze ko Imana idakora ibitangaza cyangwa se ngo ikize muri ibi bihe turimo. Aba avuga gusa ko impano zitagitangwa kubera ko intego yihariye zatangirwaga mbere (ni ukuvuga, guhamya ubutumwa bwo ku munwa) yarangije kubaho.
Niba gutangwa kw’izi mpano zihariye kwari kugenewe itorero rya mbere gusa, ni mu wuhe mucyo umuntu ashobora kurebera ibyo gukiza muri ibi bihe turimo? Hano hari ingingo zimwe zishobora kurebwaho mu gushaka igisubizo.
(1) Nk’uko byavuzwe, Imana ishobora kandi ikiza atari mu buryo bwo gukoresha impano yo gukiza. Isubiza amasengesho kandi iyasubiza ikurikije ingorane igaragara, iyo ari ibisubizo nk’ibyo ku masengesho ntibiba ari impano yo gukiza.
(2) Biragaragara ko atari ubushake bw’Imana gukiza buri wese. Urugero, ntibyabaye ubushake bw’Imana gukiza Pawulo igishakwe ku mubiri (2 Abakorinto 12:8-9).
(3) Gukora ibitangaza no gukiza abarwayi ntibigomba guhwanywa n’ibidasanzwe. Muri rusange abakirisha ukwizera bavuga ko iyo wizeye imbaraga zidasanzwe z’Imana, ugomba no kwizera imbaraga zayo mu gukiza indwara uba usabira. Ibi si ukuri, kuko byaba ari ukuvuga ko ubwo ibya mbere ari ukuri n’ibindi bigomba kuba impamo. Imana ntikoresha imbabaraga zayo zidasanzwe ngo yerekane ko izifite. Byongeye, impano yigeze gutangwa yahawe itorero ryose.
(4) Kutareba ku bushobozi bw’abantu mu gukiza, hanyuma umuntu agasenga gusa kubwo gukizwa mu buryo bw’ibitangaza ni kimwe no gusengera isarura maze umuntu akiyicarira ntahinge ngo abibe. Imana ikoresha akenshi abantu mu gusohoza ubushake bwayo. Ibi ni ukuri mu birebana n’ubuzima.
(5) Abavuga ko impano yo gukiza abarwayi ikoreshwa muri iki gihe bakwemeza ko iyo mpano hari ibyo itabasha gukora, kuko badashobora gukiza amenyo aboze cyangwa ngo bakize ako kanya amagufka yavunitse.
(6) Ibivugwa ku bitangaza byo gukiza abarwayi (hamwe n’ingorane zavuzwe) bishobora kuba ukuri (ariko ibi ntibiba byanze bikunze ari impano), bishobora kuba ibinyoma, bishobora kuba gukiza ikintu kiba cyaratewe n’intekerezo.
Uko bigaragara izi ngingo zose uko ari esheshatu ntizikora kuri buri kintu, ariko zerekeye ikibazo cyo gukiza muri ibi bihe uko cyakabaye.
D. Kuvuga indimi (1 Abakorinto 12:10)
Ubu ni ubushobozi butangwa n’Imana bwo kuvuga izindi ndimi. Mu bivugwa mu gitabo cy’Ibyakozwe, kuvuga indimi byagaragaye ko zari indimi z’amahanga. Nta gushidikanya ko ibi byari ukuri kuri Pentekote, kuko abantu babumvise mu ndimi zabo; kandi bisa n’aho ari indimi zimwe n’izavuzwe mu nzu ya Koruneliyo (kuko Petero yavuze ko ikintu nk’icyo cyabayeho kuri Pentekote (Ibyakozwe 10:46; 11:15).
Kwongeraho Ijambo ngo ‘zitamenyekana’ mu 1 Abakorinto 14 (risangwa mu busobanuro bumwe na Bibiliya ya KJV) byatumye abantu bamwe bakeka ko indimi zavuzwe mu itorero ry’i Korinto zari izitamenyekana, izo mu ijuru. Iryo jambo rikuweho umuntu yagereranya izo ndimi z’i Korinto n’izo mu Byakozwe; ni ukuvuga indimi z’amahanga. Uyu ni wo musozo wumvikana. Ibivuguruza ibi biboneka mu 1 Abakorinto 14:2 na 14, bisa n’ibyerekana ko indimi z’Abakorinto zari izitamenyekana. Uko biri kose, kuvuga indimi kwakoreshwaga nabi n’Abakorinto, kandi Pawulo yashakaga gushyiraho ibyo kwitonderwa mu kuzikoresha. Zagombaga gukoreshwa gusa mu gukomeza abakristo, bikozwe n’abantu babiri cyangwa batatu gusa mu iteraniro kandi ibyo bikaba gusa ari uko hari uwo gusobanura, kandi ntibishyirwe imbere yo guhanura. Impano yo gusobanura indimi ni impano ijyana n’impano yo kuvuga indimi. Impano yo kuvuga indimi yatangwaga nk’ikimenyetso ku batizera (1 Abakorinto 14:22) kandi cyane cyane ku batizera b’Abayuda (umurongo wa 21). Iyo itagikenewe ngo igitangaza kibe kitakiriho, birumvikana ko impano itaba igikenewe gutangwa. (Reba ibivugwa muri 1 Abakorinto 13:8 ku mpera y’iki gice).
Bite by’indimi muri ibi bihe bya none? Ntawabasha kuvuga ko Imana itabasha gutanga iyi mpano cyangwa izindi mu zarangije igihe cyazo kugera ubu. Ariko ibintu byerekana ko gukenera izo mpano kwarangiye Ijambo ry’Imana rimaze gusohoka. Mu kuri rero ibyo Abapentekote bavuga ko kuvuga indimi ari ikimenyetso cya ngombwa giherekeza umubatizo w’Umwuka Wera si ukuri. Ntacyo bimaze kuvuga ku byo abantu babona mu bugingo; umuntu agomba kugereranya ibyo abona n’Ijambo ry’Imana. Naho kuvuga indimi byaba bitarahagaze cyangwa ngo bibe impano y’igihe gito, icyo Ibyanditswe byibandaho si ugukoreshwa kw’iyi mpano. Na none, umuntu akwiriye kwibuka ko ku mbuto z’Umwuka hatarimo kuvuga indimi, kandi no gusa na Kristo ntibisaba kuvuga indimi, kuko Kristo atigeze azivuga. Imana iduhe kwicisha bugufi no kwiringirwa bihagije ngo dukomeze kwakira ibiva kuri We kandi kuri ibyo gusa.
E. Kuvuga Ubutumwa (Abefeso 4:11)
Ubusobanuro bw’impano yo kuvuga Ubutumwa burimo ibitekerezo bibiri - ubwoko bw’Ubutumwa bubwirizwa (ni ukuvuga Inkuru Nziza y’Agakiza) n’ahantu buvugirwa (ni ukuvuga ahantu buvugirwa hatandukanye). Ubutumwa ni Inkuru Nziza, naho umurimo w’umuvuga-Butumwa ni ukujya hose. Mu rugero rw’ubugingo bwa Pawulo ubwe, igihe yamaraga ahantu hamwe mu ngendo ze z’ivugabutumwa rimwe na rimwe cyageraga ku myaka ibiri (Ibyakozwe 19:10) ubundi bikamara iminsi mike gusa (Ibyakozwe 17:14). Uko bigaragara umuntu ashobora gukora umurimo w’ububwiriza-butumwa nubwo yaba adafite iyo mpano, nkuko Pawulo ahugurira Timoteyo wari umupasitoro gukora umurimo w’ubuvuga-butumwa (2 Timoteyo 4:5).
F. Kuba Umwungeri (Abefeso 4:11)
Ijambo ‘umwungeri’ rivuga umushumba; bityo rero impano yo kuba umwungeri irimo kuyobora, guhaza, kwita, no gukingira umukumbi Imana iba yarahaye umuntu. Mu Befeso 4:11 umurimo wo kwigisha ufatanye n’uwo kuba umwungeri kandi mu Byakozwe igikorwa cyo kuyobora umukumbi cyongerwaho. Amagambo atatu: ‘umukuru w’itorero’, ‘umwepisikopi’, n’ ‘umwungeri’ (bisobanurwa ngo ‘kuragira’ mu Byakozwe 20:28 {KJV}) yose akoreshwa ku bayobozi bamwe bo mu itorero ry’Efeso (reba Ibyakozwe 20:17 na 28).
G. Kugabura iby’Imana (Abaroma 12:7; 1 Abakorinto 12:28; Abefeso 4:12)
Kugabura iby’Imana bivuga gufasha. Impano yo kugabura iby’Imana ni impano yo gufasha cyangwa gukorera mu busobanuro rusange bw’iryo jambo. Mu gice cy’Abaroma yitwa impano yo kugabura iby’Imana; mu 1 Abakorinto impano yo gufasha abandi; mu Befeso tubwirwa ko izindi mpano zitangirwa intego yo gufasha abizera ngo bashobore kugabura iby’Imana. Iyi ni impano y’ibanze abakristo bose bagombye kugira no gukoresha ku bw’ikuzo ry’Umwami.
H. Kwigisha (Abaroma 12:7; 1 Abakorinto 12:28; Abefeso 4:11)
Kwigisha ni ubushobozi butangwa n’Imana bwo gusobanura kuvuga rumwe kw’ibitandukanye byo guhishurwa kw’Imana. Uko bigaragara, rimwe na rimwe iyi mpano itangwa ukwayo (Abaroma 12:7) ariko ubundi igatanganwa n’impano yo kuba umwungeri (Abefeso 4:11). Bigaragara kurushaho ko impano yo kwigisha ishobora gutezwa imbere no kumenyerezwa. Niba dushobora kuvuga ko Petero yari afite iyi mpano, noneho byagaragara ko yagombye kubanza kwiga inzandiko za Pawulo ngo abashe kuzibasobanurira (2 Petero 3:16).
I. Kugira ukwizera (1 Abakorinto 12:8-10)
Kwizera ni ubushobozi butangwa n’Imana bwo kwizera imbaraga z’Imana zo gutanga ibikenewe byihariye. Buri muntu yahawe urugero rwo kwizera (Abaroma 12:3), ariko si buri wese wahawe impano yo kwizera. Buri wese ashobora kwizera Imana, ariko ibi ntibyakwitwa kugira impano yo kwizera - biti ihi se nta cyo byaba bivuze kuba ivugwa nk’impano yihariye.
J. Guhugura (Abaroma 12:8)
Guhugura birimo gutera inkunga, gukomeza no kugira inama abantu. Mumenye ko iyi ari impano yihariye kandi itandukanye n’impano yo kwigisha. Mu yandi magambo, kwigisha gushobora kubamo cyangwa kutabamo guhugura, kandi na none guhugura gushobora kubamo cyangwa kutabamo kwigisha.
K. Kurobanura imyuka (1 Abakorinto 12:10)
Kurobanura imyuka ni ubushobozi bwo gutandukanya inkomoko y’ukuri cyangwa ibinyoma yo guhishurirwa kudasanzwe iyo kwabaga gutanzwe ku buryo bw’umunwa. Yari impano ya ngombwa mbere y’uko Ijambo ry’Imana ryandikwa, kuko hari abavugaga ko bazanye guhishura kuvuye ku Mana kandi batari abahanuzi b’ukuri.
L. Kugira impuhwe (Abaroma 12:8)
Iyi isa n’impano yo kugabura iby’Imana, kubera ko itabara abarwaye n’abababaye.
M. Kugira ubuntu (Abaroma 12:8)
Impano yo kugira ubuntu yerekeye ku guha abandi ku mafaranga yawe. Igomba gukoranwa kwicisha bugufi, nta gutekereza inyungu umuntu yabonamo mu buryo ubwo ari bwo bwose.
N. Gutwara abandi (Abaroma 12:8; 1 Abakorinto 12:28)
Ubu ni ubushobozi bwo kuyobora itorero.128
1 Abakorinto 13:8
Bamwe bavuga ko amagambo ‘kuvuga indimi kuzagira iherezo’ mu 1 Abakorinto 13:8 ari gihamya ko indimi zari impano y’igihe gito. Ingingo irwanya ubusobanuro nk’ubwo ni uko iki gice cyagereranyaga ibyariho n’ibizabaho iteka ryose, bityo kikaba kitavuga iby’impano yo kuvuga indimi. Icyakora, bishobora kumvikana ko iki gice muri rusange kivuga ku by’impano yo kuvuga indimi mu buryo bugari.
Bigomba na none gushimangirwa ko ingingo nkuru y’igice cya 13 ari uko urukundo rutazashira, nubwo kuvuga indimi n’ubuhanuzi byo bizashira kandi nubwo ibiriho bitaboneye bizashira. Nta kintu cya ngombwa muri iki gice cyerekana kurangira kwo kuvuga indimi rimwe no kurangira kw’ibitaboneye cyangwa iby’akanya gato. Kuvuga indimi bishobora kurangira mbere y’uko ibihe birangira ngo ubugingo bw’iteka butangire hatabayeho kuvuguruza iki gice. Ni koko, kubikurikiranya gutyo gushobora kubyerekana neza kurushaho; ni ukuvuga ko Pawulo avuga ati (1) mu gihe indimi zivaho, urukundo ruraramba, kandi (2) nubwo n’ibihe bizarangira ubwabyo, urukundo rwo ruzagumaho.
Hari ibintu mu murongo wa 8 bigaragaza ko kuvuga indimi bishobora kurangira mbere yo guhanura n’ubwenge. Ku byo guhanura (kuvugisha akanwa ukuri kw’Imana mbere y’uko ibitabo bigize kanoni byandikwa) n’ubwenge (gusobanukirwa ubwo buhanuzi kwihariye) handitswe ko bizavanwaho (katargeo, ‘guhinduka ikitagikora’). Ku byo kuvuga indimi havugwa ko zizagira iherezo (pauo). Byongeye kandi, inshinga ‘kurangizwa’ ikoreshwa mu byo guhanura n’iby’ubwenge yerekana igikorwa gikorerwa ruhamwa byerekana ko hari uzazigira (Imana) izitagikora. ‘Kurangira’ rikoreshwa ku byo kuvuga indimi mu ijwi ryo hagati, ryerekana ko zashoboraga kuvaho ubwazo. (Reba Umugereka wa 9 ku byerekeye ijwi ryo hagati).
Mu kurangiza, ni ingenzi ko guhanura ubwenge ari byo byonyine bivugwa mu murongo wa 9; kuvuga indimi ntibihavugwa. Ni nk’aho Pawulo yashakaga ko abo yandikiye basobanukirwa ko kuvuga indimi bishobora kurangira mbere y’impano y’ubuhanuzi n’ubwenge. Uko biri kose, kuba hariho impano z’igihe gito bigomba kuba byarumvikanaga neza mu itorero rya mbere kubera ko itandukanirizo ry’intumwa ryagaragariraga bose. Mu kwerekana ko kuvuga indimi kimwe n’izindi mpano byari iby’igihe gito ntibyagombye gutangaza abasomyi b’inzandiko zo mu Isezerano Rishya. Nyamara, muri iyi minsi dukunze kwibagirwa ko Ibyanditswe byigisha neza ko impano zimwe zari iz’igihe gito (Abefeso 2:20). Ni nk’aho 1 Abakorinto 13:8 havuga ko impano zo kuvuga indimi ziri muri icyo gice na zo.
Ibitekerezo kuri kamere no gukoresha impano z’Umwuka:
(1) Impano ziratandukanye mu bwoko bwazo, nko kwigisha, guhugura n’izindi. Ibi bigaragarira mu bitandukanya abantu bo muri Bibiliya bari bafite zimwe mu mpano z’Umwuka zisa. Bisa n’aho Barnaba, Pawulo, na Petero buri wese yari afite impano yo guhanura no kwigisha, ariko imirimo yabo yari itandukanye cyane kandi ikoreshwa n’Imana mu buryo bunyuranye (reba Ibyakozwe 13:1-2 hamwe na 1 Timoteyo 2:7; 1 Petero 5:1). Kwemera ko impano zacu zitandukanye (Abaroma 12:6) bishobora guteza imbere umudendezo w’umuntu ku giti cye mu kuzikoresha hakurikijwe uko gutandukana igihe cyose tutavuguruza Ijambo ry’Imana.
(2) Impano zigomba gukoreshwa hakurikijwe ukuri kw’Ijambo ry’Imana (reba umugereka ku byo kwizera no gushyira mu bikorwa), ku bw’ikuzo ryayo, bitewe n’imbaraga Imana itanga (1 Petero 4:11; Abakolosayi 1:29; 1 Abakorinto 15:10), kandi mu buryo buboneye kamere n’umugambi wa buri mpano (Abaroma 12:6-8). Mu gihe hariho gutandukana kw’impano, uko dukoresha impano zacu n’ikibidutera ni ingenzi kimwe no kuba dukoresha impano zacu. Ibi bigaragazwa n’amagambo yo mu Baroma 12:6-8 (nk’uko ubuntu twahawe buri, nk’uko ikigero cyo kwizera kingana, hamwe no kugira umwete no kunezererwa), kandi hamwe n’imbuzi zo mu 1 Abakorinto 13 (n’urukundo) na 14 (ku bwo gukomeza itorero).
(3) Impano zose ni ingirakamaro kandi zirakenewe (1 Abakorinto 12:15-25). Kimwe n’ingingo z’imibiri yacu, nta mpano itagira akamaro, icyakora zose ntabwo ari iz’ibanze (1 Abakorinto 12:28-31).
(4) Imana itanga kandi ikoresha impano zacu ikurikije huhitamo n’imigambi byayo hanakurikijwe uburyo idushyira mu mubiri (1 Abakorinto 12:4-6; Mariko 4:20).
(5) Impano ni umwanya w’ibanze w’Imana mu murimo w’abizera. Impano zigaragaza ubushake bw’Imana n’umuhamagaro w’ubugingo bwacu (reba Abaroma 12:2 n’uwa 3).
(6) Aho tugomba n’uburyo tugomba gukoreshamo impano zacu ni uburyo Imana iyobora buri muntu, twaba dutega amatwi ukuyobora kwayo cyangwa tutayatega (reba Ibyakozwe 16:6-10; 1 Abakorinto 12:4-6). Bityo rero, abizera bakeneye kurobanura impano mu gutekereza neza kuri bo ubwabo mu mucyo w’Abaroma 12:3, hamwe no guterwa inkunga n’ibyo abandi bizera bazana (1 Timoteyo 1:18; 4:14; 2 Timoteyo 1:6).
(7) Abizera bose bagomba kugira impuhwe, ubuntu, kugendera mu kwizera, no gufasha abandi, ariko abizera bamwe bafite impano zihariye zibabashisha gusizora muri izo mpano (Abaroma 12:7-8; 1 Abakorinto 12:9, 28).
Amahame yerekeye gusubiza umuhamagaro w’Imana
(1) Kubera ko umwizera wese muri ibi bihe turimo by’itorero ari umutambyi w’Imana, hari uburyo ari n’intumwa (apostolos, ‘uwoherejwe, uwatumwe, uwoherejwe mu butumwa’), atari mu buryo busanzwe nka za zindi 12 na Pawulo, ariko muri rusange nk’uwatumwe n’Imana, uyihagarariye, uwo Imana yahamagariye imirimo yihariye yo kuyikorera (Matayo 28:20; 1 Petero 2:5, 9; 3:15; Abefeso 2:10; Abafilipi 2:25 {apostolos, uwatumwe cyangwa woherejwe reba na 2 Abakorinto 8:23); 2 Abakorinto 5:20).
(2) Ibishyigikiye uyu muhamagaro ni amasezerano, ububasha, imigisha n’igaburo by’Umwami usumba byose wasezeranye ko atazadusiga cyangwa ngo aduhane na hato. Ijambo rikoreshwa ku ntumwa, ijambo ry’Ikigiriki apostolos, rivuga uwateguwe maze agatumwa ku bw’igabura n’ububasha by’undi. Ibi bivuga ibintu bibiri : (a) Icyo Imana yaguhaye gukora yaguhaye n’impano yo kugikora, kandi icyo yaguhereye impano yo gukora yanaguhamagariye kugikora (Matayo 28:19; 1 Petero 4:10-11; 1 Abakorinto 12:7; Abakolosayi 1:29). (b) Icyo Imana yaguhamagariye gukora cyose, izaguha ibikenewe byose kuri uwo murimo, ariko bikurikije igihe cyayo (reba Nehemiya 1 na 2).
(3) Tumenya dute umuhamagaro w’Imana?
Uburyo buhakana: Nakunze kubona abavugabutumwa cyangwa abamisiyoneri bagerageza kumvisha abantu ngo batange ubugingo bwabo ku bw’umurimo w’Imana. Ubu ni uburyo bwo guhata abantu. Kumenya umuhamagaro w’Imana si ukubyiyumvamo, cyangwa amaranga-mutima, cyangwa kwemerera umuntu ko atuma wumva wicira urubanza cyangwa ku bw’umutwaro w’undi.
Uburyo bwemeza : Kumenya ubushake bw’Imana bitangirira mu gutanga ubugingo bwacu ku bw’ubugwaneza bw’Imana nk’uko tubihugurirwa mu Baroma 12:1-2.
(1) Bibiliya yerekana ko Imana ishobora kandi ishaka gukoresha buri wese muri twe. Imana yahaye buri wese muri twe ubushobozi n’uruhare mu murimo wayo. Namenye abantu bari bafite ubwoba bwo gukora umurimo w’Imana kubera ko bumvaga ko byaba ari ukwivanga mu murimo w’ ‘abakozi b’Imana’. Buri mwizera afite uburenganzira bwo gukorera Imana; kuko yahamagariwe gukorera Imana. Uyu ni wo mugambi w’Imana kw’itorero.
(2) Kubw’Impano z’Umwuka. Dukeneye twese gusobanukirwa impano z’Umwuka no kumenya impano Imana yaduhaye (Abaroma 12:3). Umuhamagaro w’Imana utangirana n’Abaroma 12:1-2, ariko ibi bikwiriye gukurikirwa n’Abaroma 12:3 n’ibikurikira, bivuga ku gusuzuma impano z’umuntu. Namenye abantu bemejwe n’umubwirizabutumwa mu iteraniro ryuzuye Umwuka, ko Imana yabahamagariye kubwiriza ubutumwa ariko bari batarakamenya impano yabo niba ari iyihe. Ibyo ni nko gushyira ingorofani ikururwa ubundi n’ifarasi imbere yayo.
(3) Kubw’umutwaro - mu kureka Imana igashyira mu mutima wacu umutwaro wayo kuri buri wese muri twe. Imana ikoresha kubwiriza Ijambo ryayo, kandi akenshi ikoresha abamisiyoneri n’abandi, gutuma tumenya ibyo ab’isi bakeneye by’Umwuka nk’uburyo bwo gushyira umutwaro mu mitima yacu. Ariko dukwiriye kwitonda ngo tudahata abantu. Ibyemezo n’imitwaro bigomba kuba iby’Imana aho kuba iby’abantu. Dukeneye twese kubaza Imana ngo ituyobore kandi iduhe umutwaro w’icyo Ishaka hakurikijwe impano zayo, kuyobora kwayo, imigisha yayo, n’igihe cyayo.
(4) Kubwo Ubucuti-magara n’ubusabane n’Umwami. Ni kubw’ubugingo buguma mu Mwami dushobora kumva icyo Umwami abwira buri wese muri twe. Biratworohera cyane gukora amakosa yo kwikunda nko kwiha ikuzo no gushimwa bigenewe ubushake n’umuhamagaro by’Imana.
(5) Abantu bamwe ntibakora umurimo w’Imana kuko bamugajwe n’ubwoba, ubwoba bwo gutsindwa cyangwa gukora amakosa. Tugomba kumenya ko dushobora gukora amakosa, ni byo, kandi tugomba kumenya ko Imana yashyize muri twe iby’ibanze bikenewe ku murimo ishaka ko dukora (imyaka y’ubukuru, uko twarezwe, ahari n’amashuri, ibidukikije n’ibidufitiye inyungu byose hamwe n’impano z’Umwuka zacu).
(6) Kubwo kumenya (a) ko Imana yaduhamagariye kubabazwa kubera gukora umurimo wayo mu isi iturwanya akenshi bivuga kubabazwa, kandi (b) ko iri hamwe natwe iteka uko bigenda kose (Abakolosayi 1:24; 2 Timoteyo 1:8; 2:3, 9; 1 Petero 4:19; 3:17; Abaheburayo 13:5-6).
Ibibangamira ubusonga bwiza bw’impano zacu
(1) Kwizera ko Imana ihamagara abapasitoro, abavugabutumwa, n’abamisiyoneri gusa, n’abandi
(2) Gutinya ko dushobora kunanirwa, gutotezwa, cyangwa ko tudashoboye.
(3) Kujyanwa mu murimo n’impamvu zacu bwite zo kwifuza - umwanya, imbaraga, ikuzo, gushimwa.
(4) Kubiburamo umumaro, kubura kwitangira Umwami n’umubiri wa Kristo.
(5) Gufata itorero nabi nk’aho ari ishyirahamwe aho kuba umubiri. 129
115 Bill Hull, The Disciple Making Pastor, Fleming H. Revell, Old Tappan, NJ, 1988, p. 12.
116 Bill Hull, The Disciple Making Pastor, Fleming H. Revell, Old Tappan, NJ, 1988, p. 13-14.
117 Robert Deffinbaugh, Romans: The Righteousness of God, Lesson 36, Biblical Studies Foundation, www.bible.org, electronic format.
118 Walter Bauer, F. Wilbur Gingrich and Frederick W. Danker, A Greek-English Lexicon of the New Testament and Other Early Christian Literature, University of Chicago Press, Chicago, 1979, Logos Library Systems.
119 Deffinbaugh, Romans.
120 Warren Wiersbe, Be Right, Victor Books, Wheaton, IL, 1977, p. 140.
121 Zimwe mu nyigisho zikurikira zafashwe mu gitabo cyanditswe na Charles Caldwell Ryrie cyitwa Umwuka Wera, impapuro 83-92.
122 William Hendriksen, A Commentary on I and II Timothy and Titus, 2nd ed., Banner of Truth Trust, London, 1964, p. 159.
123 Charles C. Ryrie, The Holy Spirit, Moody Press, Chicago, 1965, p. 84.
124 Mu ukuri kose, byose byari bitarandikwa. Yohana yari atarandika Ibyahishuwe na Yesu Kristo. (Ariko bitewe n’ uko umwanditse w’ igitabo cy’ Abaheburayo yari ataziranye na Yohana, impano z’ ubuhanuzi zari zisa naho zitagikoreshwa ukurikije uko Yohana abibona). Ariko na none, amagambo “ibimenyetso n’ ibitangaza binyuranye” yakoreshwaga mu gushimangira ibitangaza, gukiza indwara, hamwe n’amagambo y’ ubuhanuzi.
125 Daniel B. Wallace, Ph.D., Associate Professor of New Testament Studies, Dallas Theological Seminary, Hebrews 2:3-4 and the Sign Gifts, The Biblical Studies Foundation, electronic format.
126 Ryrie, The Holy Spirit, p. 85.
127 Inyigisho zikurikira kuva kuri A kugeza kuli N hamwe n’ ubusobanuro bwo muli 1Abakorinto 13:8 byaturuste mu gitabo cya Ryrie cyitwa Umwuka Wera, Mood Press, pp.85-91. Wibuke ko mukwandika imwe mu mirongo iboneka muri izi nyigisho, Ryrie yifashishije Biblia ya mbere y’ icyongereza yitwa King James Version.
128 Ukurikije imihindurire yo muli KJV (1 Tim. 3:5 na 5:17), Dr. Ryrie arerekeza ku bushobozi bwo kuyobora no kugenga imirimo y’ itorero, ariko nkurikije ibyo nagiye mbona mu myaka itari mike ukuntu ubuyobozi bwitwara nabi, ndibwira ko ijambo “ubutegetsi” rikwiriye kusimbuzwa n’ ijambo “ubuyobozi”. Iri niryo jambo riberanye n’ inyigisho z’ Umwami wacu muri Luka 22:24ff ndetse n’ inyigisho za Petero muli 1 Petero 5:1 n’indi mirongo ikurikira.
129 Abakristo bo muri iki gihe cy’iterambere bagerageza kunezezwa n’ ikintu cy’ idini. Akenshi dushishikazwa no kwinezeza ubwacu aho kunezeza Imana. Ibi bigaragara cyane mu bakristo bo muri ibi bihe, cyane cyane abo mubihugu bivuga ururimi rw’ Icyongereza, bihutira kugura ibitabo bigamije kuberekera uburyo bwa bwo kubaho gikristu, uburyo bwo kubana neza, uburyo bwo kwishimisha mu mibonano y’ abashakanye, uburyo bwo kubaho neza, uburyo bwo kugira icyo umuntu yimarira, uburyo bwo kubona umunezero wa buri munsi, uburyo bwo kugabanya ibiro, uburyo bwo kurya neza, kugenga umutungo neza, guha imiryango yacu ibiyinejeje, n’ ibindi byinshi. Ariko abantu bashishikajwe no guhesha Imana icyubahiro ntibateshwa ibihe n’izo mbagarara tuvuze haruguru, kuko ibitabo byo kwerekera abantu uko bagomba kwinezeza bituma abantu bahugira mu byo kwiyitaho gusa aho kwita kubintu bihesheje Imana icyubahiro. (J. I. Packer, Keeping in Step With the Spirit, Fleming H. Revell, Olt Tappan, NJ., 1984, p. 97.
Related Topics: Basics for Christians


text:
jeu.
09
févr.
2012
ISOMO RYA MBERE
Ibaruwa ya Mutagatitu Yakobo Intumwa (Yak 3, 1-10)
1Bavandimwe, ntimugahirimbanire mwese kuba abigisha. Murabizi ko twebwe abigisha tuzacirwa urubanza rukomeye, 2kuko kenshi twese duteshuka mu magambo. Niba umuntu adateshutswe mu magambo, uwo nguwo aba ari umuntu nyawe, ushobora no gutegeka umubiri we Wose. 3Niba dushyize imikoba mu munwa w'amafarasi kugira ngo atwumvire, dushobora no kuyobora umubiri wayo wose. 4Nimwitegereze n'amato ; n'ubwo ari manini bwose kandi agasunikwa n'inkubi y'umuyaga, ayoborwa n'ingashya ntoya cyane kugira ngo agane aho umusare ashaka.
5Bityo rero, n'ururimi ni urugingo rw'umubiri rungana urwara, ariko rukiratana ibikorwa bikomeye. Nimurebe ukuntu akariro gake gatwika ishyamba rinini rigakongoka. 6Ururimi na rwo ni nk'umuriro, isoko y'ibibi; rubarirwa mu myanya y'umubiri wacu maze rukanduza umubiri wose, rukawutwikisha umuriro rukomora mu nyenga y'ikuzimu, rukangiza imibereho yacu yose. 7Koko rero nta bwoko na bumwe, bwaba ubw'inyamaswa z'inkazi, bwaba ubw'inyoni, bwaba ubw'ibikururuka ku butaka, bwaba ubw'amafi, nta na bumwe umuntu adashobora gutegeka; 8ariko ururimi nta muntu n'umwe ushobora kurutegeka, rwo cyorezo kidahoshwa, rukaba rwuzuyemo uburozi bwica! 9Ni rwo tuvugisha dusingiza Nyagasani n'Umubyeyi, ariko akaba ari na rwo tuvumisha abantu baremwe mu ishusho y'Imana; 10bityo mu munwa umwe hagasohoka umugisha n'umuvumo. Bavandimwe rero, ntibyari bikwiye kumera bityo.
ZABURI (Zab 12 (11), 2-3, 4-5, 7-8)
Inyik/Uhoraho, udutabare!
Uhoraho, tabara! Nta ndahemuka ikibaho,
ukuri kwarazimiye mu bantu!
Icyabo ni ukwirirwa babeshyana,
baryoshya akarimi n'umutima wuje uburyarya.
Uhoraho nazibe akanwa k'abanyabinyoma,
n'ak'abaryoshya akarimi bose,
bavuga ngo «Ijambo ni ryo ntwaro yacu,
tuzi kwivugira, ni nde waduhangara.»
Amagambo y'Uhoraho ni amagambo arongorotse,
nka feza iva mu butaka, iyunguruwe karindwi.
Uhoraho, ni Wowe utwiragiriye:
uzaturinda iteka iriya nyoko mbi.
IBANGONDIRIMBO IBANZIRIZA IVANJILI (Zab 99 (98), 5)
Alleluya Alleluya.
Nimusingize Uhoraho Imana yacu,
nimupfukame imbere ye kuko ari Nyir'ubutagatifu
Alleluya.
IVANJILI
+Mariko (Mk 9, 2-13)
Muri icyo gihe, 2Yezu ajyana na Petero na Yakobo na Yohani, ukwabo mu mpinga y'umusozi muremure. Nuko yihindura ukundi mu maso yabo. 3Imyambaro ye irererana, irabengerana bitambutse kure uburyo umumeshi wo ku isi yashobora kuyeza. 4Ubwo Eliya arababonekera hamwe na Musa, baganira na Yezu. 5Petero ni ko guterura abwira Yezu ati «Mwigisha, kwibera hano nta ko bisa; reka tuhace ibiraro bitatu, kimwe cyawe, ikindi cya Musa, n'ikindi cya Eliya.» 6Yari yabuze icyo avuga kuko bari bahiye ubwoba. 7Nuko igicu kirabatwikira, maze muri icyo gicu haturukamo ijwi riti «Uyu ni umwana wanjye nkunda cyane,nimumwumve!» 8 Ako kanya barebye hirya no hino ntibagira undi wundi bongera kubona, uretse Yezu wenyine wari kumwe na bo.
9Mu gihe bamanukaga umusozi, Yezu abategeka kutazagira uwo batekerereza ibyo bari bamaze kubona,kugera igihe Umwana w'umuntu azaba amaze kuzuka mu bapfuye. 10Bakomeza kuzirikana iryo jambo ariko banabazanya bati «Kuzuka mu bapfuye bivuga iki?» 11Abigishwa babaza Yezu bati «Ni kuki abigishamategeko bavuga ko Eliya ari we ugomba kubanza kuza?» 12Arabasubiza ati «Koko Eliya azabanza aze atunganye byose. Nyamara se kuki byanditswe ngo Umwana w’umuntu azababazwa ku buryo bwinshi kandi asuzugurwe? 13Reka rero mbibabwire: Eliya yaraje kandi bamugiriye uko bishakiye, nk' uko Ibyanditswe bibivuga.»


text:
Ubwo umuhanzi Mugisha Benjamin "The Ben" yageraga ku kibuga cy’indege cya Kigali i Kanombe, yagaragaye asuka amarira ubwo yahoberanaga n’umukecuru we ubyara mama we(Nyirakuru) abari aho bibaza ikibaye birabayobera ndetse bikomeza kubabera urujijo.
Ubwo umuhanzi Mugisha Benjamin "The Ben" yageraga ku kibuga cy’indege cya Kigali i Kanombe, yagaragaye asuka amarira ubwo yahoberanaga n’umukecuru we ubyara mama we(Nyirakuru) abari aho bibaza ikibaye birabayobera ndetse bikomeza kubabera urujijo.
Mu kiganiro The Ben yagiranye n’itangazamakuru kuri icyi cyumweru hizihizwa Noheli, yavuze ko ubwo yahoberaga uyu mukecuru imbamutima zarabafashe bibutse ko hashize imyaka 6 batabonana maze niko kugira ati”Imana ishimwe kuko mwana wange usanze nkihumeka ntarapfa”.
Akimara kuvuga gutyo, The Ben yibutse ko yakunze kuba hafi y’uyu mubyeyi kenshi yibuka urukundo yamugaragarije kuva cyera akiri umwana, maze kwihangana biranga niko guhita asuka amarira.
Yagize ati”Ni umuntu nakuze nkunda kuva mu bwana bwange, rero abantu numva ko bagomba kuba bari hariya, we ntabwo yari arimo,natunguwe no kubona nicaye mu modoka nkabona baramunzaniye turaramukanya niko kumbwira ngo nshimishijwe n’uko uje ntarapfa”.
Aba bombi babahawe rugari barahoberana bashira urukumbuzi, gusa amarira yabaye menshi bahunga ibyuma by’amanyamakuru byafataga amashusho maze binjira mu modoka barajyana aho The Ben yagiye kuruhukira.
Nyirakuru yavugaga ko umwana w’Imana(Yesu) akoze ibitangaza akaba yongeye kubahuza n’umuhungu we nyuma y’imyaka 6 atamuca iryera.
Uretse abo mu muryango we, na rubanda bamara kumva ko uyu muhanzi ari mu myiteguro yo kuza gutaramira abanyarwanda barishimye ndetse kugeza ubu bakaba bamuhanze amaso mu gitaramo azagaragaramo kizaba taliki o1 Mutarama 2017 cyateguwe na EAP.
Ndacyayisenga Fred
Ibitekerezo
uyu samatha nicago ndagatora nyina. Kanda hano umusubize
Ariko Samantha ur'ikizongwe n'abandi nkawe puuu,mwaravumwe urwango rwanyu ruzapfa ubusa. Kanda hano umusubize
Ariko Samantha ur'ikizongwe n'abandi nkawe puuu,mwaravumwe urwango rwanyu ruzapfa ubusa. Kanda hano umusubize
Ndamukunda,nkamwemera,utamukunda azakunde nabandi ashatse isi yuzuye abantu dufite uburenganzira bwogukunda abo dushatse allright. Kanda hano umusubize
Hhhhh Yampaye inka lero, arikose ubwo murapfa iki la? Uwiteka abeze pe! Kanda hano umusubize
icyo nshoboye kubona ni uko uru rubuga ruriho inkuru ziri negatif gusa. Kanda hano umusubize
twese tumukunda nkabafanabe gusa nuko numva muba mwabigize birebire Kanda hano umusubize
amakuru yawe?kumugani wawe nta mpamvu yo kubigira intambara kuko buri wec agomba kugira uwo yemera ark kd uwo utemera nta mpamvu yo kumutuka cg kumusebya. Kanda hano umusubize
The Ben ndagukunda cyane gusa imana iguhumugisha kwifurije umwakamushya muhire Kanda hano umusubize
Ark Samantha ufite abazimu pee bagusengere Kanda hano umusubize
Asyewe mubonye ibyomupfa ubonye iyaba aringabo Kanda hano umusubize
yoooo! Disi iyi nkuru irandijije! The Ben uri umwana mwiza wararezwe. Uwiteka akwagure Kanda hano umusubize
The Ben nubwo ntarakubona amaso mumaso nsomye iyi nkuru numva ndagukunze kubona utarirengagije umukecuru wawe utumye nanjye amarira nyasuka.Imana ikomeze ibe muruhande rwanyu Kanda hano umusubize
yooooooo birababaje gusa The Ben turi nyuma yawe.abatamukunda bo nibibareba Kanda hano umusubize
Kuba utamukunda ntibibuza abamukunda kumukunda Kanda hano umusubize
Aaa!!!Si Mukunda Ubundi Se Arinda Yarira Yajyaga He??!! Si Mukunda Pe Kanda hano umusubize
Ubundi se kuba umwanga kwawe ugirango wamubuza ukubaho? Cyereka Niba ariwowe wamuremye? Kanda hano umusubize
urumuntumubitu mbegawowe waroga wisubireho porerata theben Kanda hano umusubize
Twite kubiduhuza turekinzangano zomumutima lmana irashaka kotuba umwe urwangano nirwo ruzana ubwicyanyi kizwa rero kuko umutima wawe urananiwe Kanda hano umusubize
wamaze wacecetse se uri kubyasasa ninde ubikeneye yajyagahe se yaje iwawe ubusutwa gusa Kanda hano umusubize
Kumwanga Se Ndabibasaba???!!! Nuburenganzira Bwanjye Ntashimishije Nagato Kumukunda Ntimwabinshyiramo Kwanza Nizina Rye Sindikunda Habe Nagato Mubyumve Kanda hano umusubize
Nutamukunda nuzabuza abamukunda kumukunda njyewe ndamukunda kandi cyaneee Kanda hano umusubize
Imana ikubabarire Kanda hano umusubize
tutamukunda kwawe wasanga ariyo mpahirweye nushaka ubireke nazabura abamukunda Kanda hano umusubize


text:
Ni igikorwa kiri gukorwa mu cyumweru cyahariwe ibikorwa by’Ingabo z’u Rwanda no kwitegura isabukuru ya 22 u Rwanda rwibohoye.
Imiryango ine y’abatishoboye yo mu mirenge ya Shyogwe, Kibangu, Mushishiro mu Karere ka Muhanga na Gacurabwenge mu Karere ka Kamonyi ni yo yagabiwe inka banahabwa amazu yo guturamo.
Umuryango wa Kanyamanza na Mukamurenzi wabanaga mu nzu y’ibyuma bibiri n’abana babo barindwi na yo ngo yenda kubagwaho.
Kanyamanza agira ati “Ntabwo nabona…byaturenze inzu yendaga kungwaho kandi nta bundi bushobozi nari mfite bwo kubaka iyindi ndabishimira ingabo z’igihugu”.
Mukamurenzi washakanye na Kanyamanza, agira ati “Iyi nka nahawe nibyara nzanywa amata mbanje gukamira izi ngabo z’igihugu, nzajya mpa abaturanyi amata, Imana yaduhaye Paul Kagame ndayishimira, na we mumunshimire”.
Col. Paul Nyemazi, uyobora ingabo mu turere twa Muhanga na Kamonyi, avuga ko nyuma y’imyaka 22 Jenoside ibaye abaturage benshi harimo n’abayirokotse bagiye bahura n’ubukene bukabije akaba ari ngombwa ko ingabo zayihagaritse zigomba no gukomeza guhangana n’ubwo bukene.
Agira ati “Ingabo z’igihugu zagize uruhare mu guhagarika Jenoside, zigomba no kugira uruhare mu guhangana n’ubukene twiteza imbere cyane ko turi no kwitegura isabukuru ya 22 twibohoye, bifite aho bihuriye”.
Umuyobozi w’Akarere ka Muhanga Wungirije ushinzwe Imibereho Myiza y’Abaturage, Mukagatana Fortuné, avuga ko ingabo z’igihugu zateruye ikindi kivi nyuma yo kusa icyo guhagarika Jenoside.
Agira ati “Ingabo z’u Rwanda ntabwo zirwana urugamba rw’amasasu gusa, ahubwo ubu ziri kurwana urugamba rw’ubukene. Ni ikivi gishya beteruye natwe tuzaziba hafi kandi binabere isomo abaturage bafate neza ibyo bagenerwa”.
Ibikorwa by’icyumweru cy’ibikorwa by’ingabo z’igihugu, bizasozwa tariki 4 Nyakanga 2016 hizihizwa isabukuru ya 22 u Rwanda rwibohoye.


text:
Ubutware duhabwa n’Imana, si ubwo guhindura amabuye mo imigati.
Yesu aramusubiza ati “Urahirwa Simoni wa Yona, kuko umubiri n’amaraso atari byo byabiguhishuriye, ahubwo ni Data wo mu ijuru. Nanjye ndakubwira nti ‘Uri Petero, kandi nzubaka Itorero ryanjye kuri urwo rutare, kandi amarembo y’ikuzimu ntazarishobora.’ Nzaguha imfunguzo z’ubwami bwo mu ijuru, kandi icyo uzahambira mu isi kizaba gihambiriwe mu ijuru, n’icyo uzahambura mu isi kizaba gihambuwe mu ijuru.” Matayo 16: 17-20.
Ku Bantu bizera Imana, Ijambo ryayo ribahesha ububasha budasanzwe bwo gusaba no gutegeka ibidashoboka bigashoboka, ibi tukaba tubona ingero nyinshi zerekana ko ari umurage Imana yatanze itazigamye, ariko ikawutanga kugirango ubwami n’icyubahiro byayo birusheho bwamamazwa mu isi.
Muri izo ngero twavuga nk’igihe Elisa n’abahanuzi ba Baali n’Ashela bari ku musozi Karumeli, Elisa yasenze asaba umuriro ko uva mu ijuru, Uwo mwanya umuriro w’Uwiteka uramanuka, utwika igitambo cyoswa n’inkwi n’amabuye n’umukungugu, ukamya amazi yari mu ruhavu yose. (1 Abami 18: 17-38) maze abari aho n’amahanga bemera ko Uwiteka ariwe Mana, twavuga kandi uko abigishwa bagiye bategeka abadayimoni n’indwara bikava mu barwayi, ibi byose bigatuma na magingo aya izina ry’Imana rishyirwa hejuru.
Satani rero nyuma yo gusobanukirwa ubu bubasha twahawe, yereka benshi ko bakwiye kububyazamo umusaruro, bakemeza isi yose ko ari ibitangaza, bakayereka ko badasanzwe bashingiye ku mpano y’Imana iri muri bo, niho rero usanga benshi buririra kucyo bari cyo cyangwa se ku mpano bafite bakazayisha irari ryabo, abandi kugirango banezeze imibiri yabo.
Twibuke ko bibiliya itubwira muri “Matayo 4: 1-7” ngo maze Yesu ajyanwa n’Umwuka mu butayu, kugeragezwa n’umwanzi; amaze iminsi mirongo ine n’amajoro mirongo ine atarya, abona gusonza. Umushukanyi aramwegera aramubwira ati “Niba uri Umwana w’Imana, bwira aya mabuye ahinduke imitsima.” Aramusubiza ati “Handitswe ngo ‘Umuntu ntatungwa n’umutsima gusa, ahubwo atungwa n’amagambo yose ava mu kanwa k’Imana.
Bavandimwe hari byinshi bituri imbere umuntu yagereranya n’amabuye Satani adusaba guhindura mo imigati, gusa mu gihe gitandukanye twugarijwe n’inzara, siwo mwanya wo kuramya satani ngo dutukishe izina ry’Imana ahubwo, dukwiye guhagarara kubyo twizeye tugahamya Imana nayo ntizabura kuturengera, bityo rero, n’ubwo;
Twahawe ubushobozi bwo gusengera imitima ya benshi igahinduka ikava mu byaha, ariko ntabwo twahawe uburenganzira bwo kwigarurira imitima yabo n’imibiri yabo.
Twigisha benshi ko gutanga bihesha umugisha kurusha guhabwa, ntago ari uburyo nyabwo bwo kubakuramo indonke, kwambura abakene utwabo cyangwa ubusambo .
Twahawe gutegeka Dayimoni akava mu muntu, ariko tumenye ko niba twe tutirukana uri muri twe, gukomera kwacu kuba kubaye ubusa Dayimoni zizatura muri twe kandi iherezo ryacu rizaba ribi cyane.
Twerekanye ko tubabaje n’abakene, turabavuganira ndetse tunabona ibikoresho byinshi nyo kubafashisha, ariko turitonde n’ubwo Satani atwereka ko byaba ari ubwenge tubanje kwikenura, ndahamya ko ubu bwenge budakomoka ku mana ahubwo ni ubw’abadayimoni, uyu si umugati twagenewe ahubwo ni amabuye dukwiyekubakisha ubwami bw’Imana kandi benshi bazahinduka bizere Imana bivuye kuri ibyo bikorwa byiza byacu.
Ndangije mbasabira kurushaho kumenya kumenya Imana no kuyubahisha no gukoresha itaranto twahawe mu kwagura ubwami bwayo, maze turwanya Satani kandi nawe azaduhunga. Amahoro y’Imana abe muri mwe.
Ernest RUTAGUNGIRA


text:
Nov 30, 2016 Adolphe Mitali Andi makuru 0
Info chretienne, 29 /11/2016
Icyorezo cyo kureba amashusho y’urukozasoni, ibyo abantu bamenyereye kwita Porno, cyahagurukiwe n’abayobozi b’amatorero batandukanye nyuma yuko byagaragaye ko iki kibazo uretse kuba cyarasatiriye abakristo cyageze no mu bayobozi babo barwana n’ubwo bubata ngo bibohore.
Impamvu rero zo kurwanya iki cyaha cyabaye nk’ikiyobyabwenge kuri bamwe ntizari zibuze bitewe nuko ingaruka zacyo ari nyinshi haba ku buzima bw’umwuka bw’abatwawe nacyo, ubuzima mboneza mubano, imibanire hagati y’ingo n’ibindi bigenda byangizwa n’iki cyorezo,
Muri iyi minsi ariko habonetse indi mpamvu yo kurwanya icyo cyago. Iyo mpamvu n’iy’abantu bamwe bakina amafilimi y’urukozasoni, bagizwe imbata , batakigenga muri uwo murimo, ahubwo bagizwe abacakara , bitewe n’akayabo k’amafaranga ba nyiri kubakoresha bakuramo. Buriya rero ngo benshi bafatwa ku ngufu bagakoreshwa imibonano mpuzabitsina ku ngufu,ari nako kamera zibafotora kenshi bamaze kubaha ibiyobyabwenge batabizi, . Hari umugore umwe watanze ubuhamya avuga ukuntu yafashwe ku ngufu kamera zifotora amafoto akwira hose kandi bitari mu bushake bwe Agira ati : Mu gihe nafashwe narebaga Nyiri filime(Producteur) ibyo gufata amafoto ngira ngo mutabaze ariko nkabona we abyishimiye. Undi mugore wigeze gukina ayo mafilime , Shelley Lubben aratangaza ibi :
“ Ubu hari abakinnyi ba filimi za Porno 1500 mu mugi wa San Fernando Valley, muri Leta ya Kaliforniya. Guhera muri 2004 kugeza 2013, aba star 228 bazwi barapfuye bishwe na Sida, kwiyahura, kwicwa, n’ibiyobyabwenge. Nta kindi kigo (industrie) wabonamo imibare nk’iyo.”
12 ku ijana by’amasite ari mu isi ni aya porno . Ni ukuvuga ngo hari imbuga (sites) miliyoni 4 zose zigendererwa na miliyoni 72 z’abantu ku isi. Biragaragara koari isoko rifite akayabo .
Itorero ryari rikwiye guhaguruka ntiryicecekere imbere y’icyorezo gifite ubukana no kwangiza utabona uko ushyira mu mibare.
Porno yahindutse isoko y’ubugizibwa nabi.
Byamaze kuboneka ko porno irimo kwangiza mu rwego rurenze uko twabyibwiraga. Muri iri soko rya porno ryuzuyemo ibikorwa bitandukanye by’ubugizi bwa nabi, gufatwa ku ngufu, ibiyobyabwenge, ubwicanyi, ubucakara, kwiyahura n’ibindi…
Itorero nirihaguruke.
Itorero ntirikwiye kurwanya porno gusa bitewe no gucirwaho urubanza ko ari icyaha, ahubwo rikwiye kubabazwa n’ukuntu ibintu Imana yari yaremye kunoza urukundo hagati y’abashakanye, ikintu gihebuje mu gukomeza umubano, ukuntu Satani yagihinduye kikaba cyarabaye igikoresho cy’ubunyamaswa. Itorero rikwiye kubabazwa n’abo bakobwa n’abagore babaye abacakara.
Adolphe MITALI.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Amahoro yo mu mutima ni ingenzi mu buzima bwa muntu ariko ikibazo ntushobora kuyagura ku buryo igihe ufite amafaranga umubare uyu n’uyu wavuga ngo ngiye ahantu runaka kuyagura. Ni byo koko umuntu ashobora kugera ku bintu ashatse byose mu buzima nubwo nabyo bitoroshye ariko nta mahoro afite ntashobora kunezererwa ibyo yaba afite byose.
Ijambo ry’Imana riravuga ngo"kandi azibukire ibibi akore ibyiza, Ashake amahoro, ayakurikire kugira ngo ayashyikire." 1 Petero 3:11 , Ijambo"Ashake: gushaka" rirakomeye cyane. Risaba gukora ibishoboka byose kugira ngo umuntu agumane amahoro mu buzima bwe. Ntibivuze ko icyo umuntu ashatse cyose akibona, ahubwo umusaba kwizera Imana cyane.
Dore rero ibyagufasha kugira amahoro yuzuye:
1. Kwakira imbabazi z’Imana
Kwakira imbabazi z’Imana bivuze kwemera ko Yesu Kristo agira umwanya mu buzima bwawe, ukababarirwa ibyaha byawe byose. Iyo wakiriye izo mbabazi zibonerwa muri Yesu Kristo aziguhana n’amahoro kuko ijambo ry’Imana ritubwira ko ariwe mwami w’amahoro( Yesaya:9:6)
Iyo wamaze kwakira umwami Yesu Kristo ukagwa mu cyaha, ushobora kumva wiciraho urubanza bikagutera kumva nta mahoro ufite ariko umuti ni umwe: gusanga kristo ukamusaba imbabazi maze nawe ukizera ko wababariwe ari ko kwakira imbabazi z’Imana. Uku niko ijambo ry’Imana rivuga: “ariko nitwatura ibyaha byacu, niyo yo kwizerwa kandi ikiranukira kutubabarira ibyaha byacu no kutwezaho gukiranirwa kose." 1 Yohana 1:9.
Nta cyaha na kimwe itabasha kubabarira ku buryo cyakomeza kukubuza amahoro, niyo yeza kandi ibabarira umuntu wese ibyaha bye byose.
2. Kunyurwa n’ubuzima Imana yaguhaye
Hariho abantu babaho mu buzima batishimiye bikaba byabatera kumva biyanze, ibi rero bituma umuntuashaobora no kwanga abandi kuko biragoye ko wakunda abandi wowe wiyanze. Ibi rero kugira ngo bitakubaho bikagutera kwiyanga no kwanga abandi, ugomba gushaka icyo Imana ikuvugaho yaba mu ijambo ryayo cyangwa mu zindi nzira ishobora gukoresha ivugana nawe. Egera Imana uyisabe iguhe imbaraga zo guhindura uburyo wibonamo butuma utanezerwa uko uri, Numara guhindura uburyo wibonagamo bizatuma wumva wishimye ari nabyo bizakuzanira amahoro yuzuye muri wowe.
3. Ugomba kuba uwo uri we utigereranije gusa n’abandi
Niba hari ikintu gishobora gutuma utanezerwa ndetse ukabura amahoro, ni ukwigereranya n’abandi, kwifuza guhangana nabo cyangwa ugahora wifuza gusa n’abandi gusa aho guharanira kuba uwo uri we nkuko Imana yashimye ko ubaho.
Buriya hari ikintu abantu batitaho kandi gikomeye, kwifuza gusa na kanaka ntabwo byakunda kuko Imana yakuremye mu buryo bwihariye nkuko yabigennye, ifite ibyawe yakugeneye kandi ifite uko yateguye ugomba kumera. Uramenye utazashaka kuba nk’undi utari wowe, ugasanga akurusha ibirushije kuba bibi ibyawe ahubwo amahoro wifuza ukayabura kurushaho!
Ikindi kibazo kibaho iyo wifuje gusa n’undi, bishobora kukuzanira umwuka wishyari cyangwa irari ry’ubuzima bwa mugenzi wawe bityo bikaba byatuma utagira amahoro igihe utabigezeho cyangwa satani akaba yabyuririraho akakugusha mu mutego wo kugira nabi. Nta kiza nko kwishimira uwo uri we.
4. mera abandi uko bateye
Ntukagerageze guhindura abantu ngo babe nkawe. Bose si ko bazamera nk’uko umeze. Twese twavukanye imiterere n’impano zitandukanye. Bivuze ngo ntituzigera tumera kimwe.
5. Reka Imana iyobore ubuzima bwawe.
Hari igihe umuntu aba ashaka ko Imana itunganya ibye nk’uko abishaka. Nyamara ntiyibuke ko ibyo ikora biba biri mu mugambi wayo, atari uko umuntu yayiyoboye. Ishaka gusa ko tuyizera, tukemera imigambi ifitiye ubuzima bwacu.
Kwizera kubaho kuko nta gisubizo umuntu aba areba. Ariko iyo ubaye nk’umwanditsi wa Zaburi 31:15, yaravuze ngo "Ariko ku bwanjye ni wowe niringiye Uwiteka, naravuze nti “Uri Imana yanjye", nyuma nibwo usobanukirwa icyo Imana yashakaga kukwigisha.
Ibyo byose bigira umumaro iyo ukomeje kuzirikana ko nta mahoro y’umunyabyaha. Ugomba guhora uharanira kugira umutima uca bugufi imbere y’Imana kandi wubaha abantu bose. Ibyo byose bizagufasha kuguhora ufite umunezero n’amahoro muri wowe.


text:
ven.
11
févr.
2011
ISOMO RYA MBERE
Isomo ryo mu gitabo cy’Intangiriro (Intg 9, 1-13)
1Imana iha Nowa n’abahungu be umugisha, irababwira iti «Mwororoke, mugwire, mwuzure isi. 2Inyamaswa zose z’isi n’inyoni zose zo mu kirere zizabatinya, muzitere ubwoba. Ibikururuka ku isi byose, hamwe n’amafi yose yo mu nyanja, murabigabiwe. 3Ibikururuka byose byifitemo ubuzima mbibahayeho ikiribwa, kimwe n’ibimera bitohagiye. 4Icyakora ntimuzarye inyama ikifitemo ubuzima, ari yo maraso. 5Kandi amaraso yanyu, arimo ubuzima bwanyu, sinzabura kuyahorera. Ari inyamaswa, ari umuntu uzaba yayamennye, nzayamuryoza. Buri muntu wese azishyura ubuzima bwa mugenzi we. 6Usheshe amaraso y’umuntu, aye azaseswa n’undi muntu, kuko Imana yaremye umuntu imwishushanyije. 7Naho mwebwe nimwororoke mugwire, mwuzure isi muyigenge.»
8Imana ibwira Nowa n’abahungu be iti 9«Dore ngiranye Isezerano namwe n’urubyaro rwanyu, 10kimwe n’ibinyabuzima byose muri kumwe : inyoni n’amatungo, n’inyamaswa zose zo ku isi, mbese ibivuye mu bwato byose, ntavanyemo n’inyamaswa z’ishyamba. 11Ngiri rero Isezerano ngiranye namwe : nta kinyamubiri kizongera kurimburwa n’amazi y’umwuzure, kandi nta n’umwuzure uzongera kurimbura isi.» 12Imana iravuga iti «Dore ikimenyetso cy’Isezerano ngiranye namwe, n’ibifite ubuzima byose muri kumwe, uko ibisekuruza byanyu bisimburana: 13nshyize umukororombya wanjye mu gicu, uzaba ikimenyetso cy’lsezerano ngiranye n’isl.»
ZABURI (Zab 102 (101), 16-18, 19-21, 22-23, 29)
Inyik/ Uhoraho aho ari mu ijuru, yagiranye Isezerano n’abatuye isi.
Amahanga yose azatinya izina ry’Uhoraho,
N’abami bose b’isi bazatinye ikuzo ryawe.
Kuko Uhoraho azubaka Siyoni bundi bushya,
akahigaragariza yuje ikuzo;
ubwo agahugukira isengesho ry’abanyazwe ibyabo,
Akita ku byo bamusaba.
Ibyo ngibyo nibyandikirwe igisekuruza kizaza,
maze umuryango mushya uzasingize Uhoraho;
kuko Uhoraho yarungurukiye mu bushorishori bw’ijuru,
aho ari mu Ngoro ye, akareba ku isi,
kugira ngo yumve amaganya y’imfungwa,
kandi abohore abaciriwe urwo gupfa.
Nuko bazamamaze muri Siyoni izina ry’Uhoraho,
N’ibisingizo bye muri Yeruzalemu,
igihe ingoma n’amahanga bizibumbira hamwe,
kugira ngo bigaragire Uhoraho!
Abahungu b’abagaragu bawe bazatura,
Maze ababakomokaho bazarambe imbere yawe.
IBANGONDIRIMBO RIBANZIRIZA IVANJILI (Yh 6, 63.68)
Alleluya Alleluya.
Amagambo yawe Nyagasani,
aturuka kuri Roho kandi agatanga ubugingo.
Ufite amagambo y’ubugingo bw’iteka.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 8, 27-33)
Muri icyo gihe, 27Yezu ajyana n’abigishwa be, agana mu nsisiro za Kayizareya ya Filipo. Bakiri mu nzira abaza abigishwa be ati« Abantu bavuga ko ndi nde» 28Baramusubiza bati« Ngo uri Yohani Batisita, abandi ngo uri Eliya; naho abandi ngo uri umwe mu bahanuzi.»29 Ati «Mwebwe se muvuga ko ndi nde?»Petero aramusubiza ati«Uri Kristu.»30Nuko Yezu arabihanangiriza ngo ntibagire uwo babibwira.
31Nuko atangira kubigisha ko Umwana w’umuntu agomba kuzababara cyane,agacibwa n’abakuru b’imiryango n’abaherezabitambo bakuru, n’abigishamategeko, akicwa, ariko akazazuka nyuma y’iminsi itatu. 32Ibyo yabibabwiye akomeje. Nuko Petero aramwihugikana, atangira kumutonganya. 33We ariko arahindukira maze areba abigishwa be, acyaha Petero amubwira ati «Hoshi, mva iruhande Sekibi! Kuko ibitekerezo byawe bitavuye ku Mana, ahubwo ku bantu!»


text:
Ngororero: Ikibazo cy’amasambu kimaze imyaka 29 cyakemutse
Imiryango itanu igizwe n’abaturage bagera kuri 67 bari bamaranye imyaka 29 ikibazo cyo kuba barambuwe amasambu yabo (29ha) ku ngufu n’umushinga DRI Ramba – Gaseke mu mwaka w’1983, ubu yakemuriwe iki kibazo.
Umuyobozi w’akarere ka Ngororero Ruboneza Gédeon, aherekejwe n’abakozi b’akarere, bagendereye umurenge wa Kavumu mu rwego rwo kureba uko bakemura ikibazo.
Nk’uko tubitangarizwa n’abaturage, ngo ntaho batageze bashakisha uko barenganurwa ariko byari byaranze. Umwe muri bo agira ati “Twagiye (...)
Imiryango itanu igizwe n’abaturage bagera kuri 67 bari bamaranye imyaka 29 ikibazo cyo kuba barambuwe amasambu yabo (29ha) ku ngufu n’umushinga DRI Ramba – Gaseke mu mwaka w’1983, ubu yakemuriwe iki kibazo.
Umuyobozi w’akarere ka Ngororero Ruboneza Gédeon, aherekejwe n’abakozi b’akarere, bagendereye umurenge wa Kavumu mu rwego rwo kureba uko bakemura ikibazo.
Nk’uko tubitangarizwa n’abaturage, ngo ntaho batageze bashakisha uko barenganurwa ariko byari byaranze. Umwe muri bo agira ati “Twagiye tugana inzego zitandukanye, muri leta zitandukanye dusaba ko twarenganurwa ariko byari byaranze.”
Iki kibazo kiri mu byagejejwe kuri Perezida wa Repubulika Paul Kagame ubwo aheruka gusura akarere ka Ngororero, akaba yarasize asabye ko ababishinzwe bagikurikirana.
Kugeza ubu abaturage barishimira cyane kuba ubuyobozi bwaragaragaje ubwitange mu kuza kubakemurira ikibazo. Beatrice Mukakabera, ati “Turashimira Leta y’ubumwe ikomeje kutwitaho ndetse ikaba ibashije no kudukemurira ikibazo cyari kimaze kuba karande.”
Mu myanzuro yatanzwe n’umuyobozi w’akarere harimo ko amasambu abaye ahawe ba nyirayo by’agateganyo kugeza igihe MINAGRI izayabegurira burundu; aharimo ibikorwa bya Leta n’ibikorwa remezo hakaguma ari aha Leta; nta wemerewe kugurisha aho ahawe by’agateganyo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Yosuwa 1
Imana itoranya Yosuwa ngo azungure Mose
1.Ubwo Mose umugaragu wUwiteka yari amaze gupfa, Uwiteka abwira Yosuwa mwene Nuni umufasha wa Mose ati 2.Umugaragu wanjye Mose yarapfuye, none ubu haguruka wambukane naba bantu bose ruriya ruzi rwa Yorodani, mujye mu gihugu mbahaye mwebwe Abisirayeli. 3.Aho muzakandagira hose ndahabahaye nkuko nabwiye Mose. 4.Uhereye mu butayu no kuri uriya musozi Lebanoni ukageza ku ruzi runini rwitwa Ufurate, igihugu cyose cyAbaheti no kugeza ku Nyanja Nini yiburengerazuba, ni rwo rugabano rwanyu. 5.Nta muntu numwe warinda kuguhagarara imbere iminsi yose yo kubaho kwawe. Nkuko nabanaga na Mose ni ko nzabana nawe, sinzagusiga kandi sinzaguhāna. 6.Komera ushikame, kuko uzatuma aba bantu bazungura igihugu narahiye ko nzaha ba sekuruza babo. 7.Icyakora ukomere ushikame cyane, kugira ngo witondere amategeko yose umugaragu wanjye Mose yagutegetse. Ntuzayateshuke uciye iburyo cyangwa ibumoso, kugira ngo ubashishwe byose aho uzajya hose. 8.Ibiri muri iki gitabo cyamategeko ntukarorere kubihamisha akanwa kawe, ahubwo ujye ubitekereza ku manywa na nijoro kugira ngo ubone uko ukurikiza ibyanditswemo byose. Ni ho uzahirwa mu nzira zawe, ukabashishwa byose. 9.Mbese si jye ubigutegetse? Nuko komera ushikame, ntutinye kandi ntukuke umutima, kuko Uwiteka Imana yawe iri kumwe nawe aho uzajya hose.
Yosuwa abwira abantu yuko bazambuka Yorodani
10.Yosuwa ategeka abatware bimitwe ati 11.Munyure mu ngando mutegeke abantu muti Nimukore amahamba kuko mu minsi itatu muzambuka ruriya ruzi rwa Yorodani, mujya guhindūra igihugu Uwiteka Imana yanyu yabahaye mukibemo. 12.Yosuwa abwira Abarubeni nAbagadi nigice cyumuryango wa Manase ati 13.Mwibuke rya jambo Mose umugaragu wUwiteka yabategetse ati Uwiteka Imana yanyu irabaruhuye, ibahaye iki gihugu. 14.Abagore banyu nabana banyu namashyo yanyu bizasigara mu gihugu Mose yabahaye cyo hakuno ya Yorodani, ariko mwebwe abintwari mwese mubanzirize bene wanyu kwambuka, mwitwaje intwaro kugira ngo muzabarwanire, 15.kugeza aho Uwiteka azaruhurira bene wanyu nkuko namwe yabaruhuye, na bo bagahindūra igihugu Uwiteka Imana yanyu yabahaye. Nyuma muzasubire mu gihugu mwahindūye mukibemo, icyo Mose umugaragu wUwiteka yabahaye hakuno ya Yorodani iburasirazuba. 16.Na bo basubiza Yosuwa bati Ibyo udutegeka byose tuzabikora, naho uzadutuma hose tuzajyayo. 17.Nkuko twumviraga Mose muri byose nawe ni ko tuzakumvira, icyakora Uwiteka Imana yawe ibane nawe, nkuko yabanaga na Mose. 18.Uzagomera itegeko ryawe wese, ntiyumvire namagambo yawe mu byo uzamutegeka byose azicwa. Icyakora komera ushikame!
Uri gusoma Yosuwa igice cya: